text:
Symbian OS
logudoresu · LSC · nugoresu
Symbian OS fiat unu sistema operativu po dispositivus mòbbilis, prodùsiu de Symbian Foundation. Su svilupu suu est stètiu suportau de Accenture de su 2012 a su 2016 ma, a pustis chi Microsoft at comporau s'ala Devices & Service de Nokia chi cumprendiat fintzas su svilupu de custu SO, perunu hardware ddu suportat prus[1].
Stòria[modìfica | modìfica su còdighe de orìgine]
Symbian OS boddit s'erèntzia de su sistema operativu EPOC, in sa versione EPOC32, creau de sa Psion a sa fini de is annus noranta po sa lìnia sua de elaboradoris palmaris. Nàscit in su mesi de làmpadas de su 1998 cun sa creatzioni de sa cumpangia indipendenti Symbian Limited, formada de sa cooperatzioni de prus cumpangias telefònicas e de sa Psion etotu[2]. Su primu telèfonu mòbili a impreai custu sistema operativu est stètiu su Sony Ericsson P800 e is Nokia 9210 e 7650. S'ùrtima versioni de su sistema operativu est sa 10.1.
In su làmpadas de su 2008 Nokia at comunicau sa boluntadi de comporai is cuotas atzionàrias de is àteras sotziedadis cun sa punna de bessiri s'ùnicu propietàriu de su sistema operativu, e una borta acabbau su coberamentu, de ndi aberri su còdixi, cun sa creatzioni de Symbian Foundation chi in depiat includiri is propietàrius antigus e essi aberta a àterus produsidoris e svilupadoris esternus.[2][3] Symbian de su 4 friaxu 2010 est bessiu sistema operativu lìberu. In prus, fintzas sa documentatzioni de is API est stètia lassada pùbblica.
Su 11 friaxu 2011 Nokia e s'amministradori suu nou Stephen Elop ant sceberau de impreai su sistema operativu de Microsoft, Windows Phone 7, comenti a "prataforma principali" acostendi sa prataforma Symbian. Su 5 abrili 2011 Nokia at annuntziau unu mudamentu de is critèrius po contribbuiri a su progetu, trasformende·ddu de unu progetu lìbberu a còdixi abertu a unu progetu innui sceti is aziendas podiant collaborai a su svilupu suu.[4][5][6] Su 27 abrili 2011 Nokia at annuntziau chi sa sotziedadi Accenture iat essi stètia incarrigada de su svilupu de sa prataforma Symbian. S'acòrdiu previdiat su coladroxu de unus 3000 dipendentis de Nokia a Accenture.[7]
Su 24 gennaxu 2013 Nokia at comunicau de no bolli prus impreai Symbian me is aparatus suus.[1] Su 11 làmpadas 2013 Nokia at annuntziau de acabbai sa produtzioni de dispositivus frunius cun Symbian.[8]
Su 1 gennaxu 2014 Nokia at serrau Ovi, sa butega Symbian, acabbendi de acetai aplicatzionis e annoamentus.[9]
Piessìnnius[modìfica | modìfica su còdighe de orìgine]
Symbian impreat unu micro-nùcleu e comenti àterus sistemas operativus portat funtzionalidadis de multithreading, multitasking e amparu de sa memòria. Est donau atentu mannu a s'impreu sa memòria, cun tènnicas chi redusint meda is faddinas dèpidas a su manìgiu malu suu (memory leak). Àteras tènnicas permitint de ammellorai s'atòliu in su manìgiu de su logu de sa memòria de massa. Su funtzionamentu de Symbian est basau asuba a eventus e sa CPU est studada candu no ddoi funt eventus ativus: s'impreu curretu de custa tènnica agiudat a allongai sa durada de is baterias.[10]
Interfàtzias[modìfica | modìfica su còdighe de orìgine]
Ddoi at medas interfàtzias de aparatus mòbbilis (ddi nant puru "prataformas"), svilupadas de is produsidoris de dispositivus, basadas asuba a Symbian:
- Nokia Sèrie 60 o S60 (sa prus sprainada): impreada fintzas de Siemens, Sendo, Panasonic, Samsung
- Nokia Sèrie 80: impreada de is "communicator" de Nokia (francu su E90 chi impreat sa Sèrie 60)
- Nokia Sèrie 90: impreada de càncua tauledda de Nokia (a es. su 7710)
- UIQ: una interfàtzia de impitadori mujadita chi cuntenit una prataforma de svilupu po Symbian OS.
- MOAP: impreada po terminalis de Fujitsu, Mitsubishi, Sony Ericsson e Sharp po NTT DoCoMo in Giaponi
Aplicatzionis[modìfica | modìfica su còdighe de orìgine]
Ddoi fiat unu nùmeru mannu de aplicatzionis a disponimentu po Symbian, siat gratuitasm siat a pagamentu. Funt stètius importaus giogus meda de console in versioni mòbili, perfetzionaus po su telèfonu, ddoi fiat s'integratzioni de su navigadori gratuitu Ovi Maps.
Apustis de s'achirimentu de Microsoft de s'ala de servìtzius e prodùsius Nokia incumentzendi de su 3 cabudanni 2013, su 11 de ladàmini apustis est stètiu annuntziau chi su Store Symbian iat a essi stètiu serrau. Sa serrada finali est acontèssia su 1 gennaxu 2014, impedendi aici de insertai annoamentus po is app giai a disponimentu e de ndi pubblicai noas.[9]
Spainadura[modìfica | modìfica su còdighe de orìgine]
Is cuncorrentis principalis de Symbian fiant iOS, Windows Phone, Android, BlackBerry OS, Bada.
Cummenti bieus in sa tabella chi sighit, sa percentuali prus arta de Symbian in su mercau de is smartphone s'est averiguau a ingìriu de su 2005-2006, cun giai 3/4 de is telefoneddus bèndius cun Symbian cummenti sistema operativu. De su 2007-2008 sa percentuali calat cun s'arrennèscia de iOS e Android.[11] In donniasantu 2006, Symbian at segudau is 100 millionis de telefoneddus bèndius chi dd'impreànt, candu a argiolas 2009 fiant stètius prodùsius 250 millionis de telefoneddus cun Symbian.[12][13]
Sighit una tabella de is cuotas de mercau de Symbian OS annu po annu in su mercau de is aparatus mòbilis, segundu unas cantu fontis e analistas:[14]
Riferimentus[modìfica | modìfica su còdighe de orìgine]
- ↑ 1.0 1.1 (EN) Nokia confirms the PureView 808 was officially the last Symbian Phone, in techcrunch.com.
- ↑ 2.0 2.1 (IT) Nokia acquista Symbian e crea la Foundation - Notizie - vnunet.it, in web.archive.org, 26 cabudanni 2008. URL consultadu su 9 austu 2020 (archiviadu dae s'url originale su 26 cabudanni 2008).
- ↑ Nokia compra Symbian e la trasforma in progetto open source, in macitynet.it. URL consultadu su 15 austu 2020 (archiviadu dae s'url originale su 29 abrile 2016).
- ↑ (EN) Not Open Source, just Open for Business | symbian.nokia.com, in web.archive.org, 8 abrile 2011. URL consultadu su 9 austu 2020 (archiviadu dae s'url originale s'8 abrile 2011).
- ↑ (IT) Pianeta Tech, pianetatech.it, http://pianetatech.it/. URL consultadu su 9 austu 2020.
- ↑ (EN) Ryan Paul, Nokia transitions Symbian source to non-open license, in Ars Technica, 11 abrile 2011. URL consultadu su 9 austu 2020.
- ↑ Nokia esternalizza Symbian ad Accenture, in borsaitaliana.it.reuters.com. URL consultadu su 15 austu 2020 (archiviadu dae s'url originale su 30 abrile 2011).
- ↑ Bye Bye Symbian: Nokia ne termina la produzione, in hwupgrade.it.
- ↑ 9.0 9.1 Chiusura Symbian Store, in webnews.it.
- ↑ (EN) Introduction to the Architectureof Symbian OS (PDF).
- ↑ 11.0 11.1 Gartner posts worldwide mobile OS numbers for 2008, in engadget.com. URL consultadu su 23 maju 2020.
- ↑ The Smart PDA - Six Years of Symbian Produces 100 Models and 100 Million Shipments - smartphone, smartphones, pda, xpda, iphone, windows mobile, palm, blackberry, rim, treo, nokia, samsung, lg, htc, motorola,sony ericsson, in thesmartpda.com, 30 làmpadas 2012. URL consultadu su 23 maju 2020 (archiviadu dae s'url originale su 30 làmpadas 2012).
- ↑ Ionut Arghire, Symbian Foundation Adds New Member, Nuance, in news.softpedia.com. URL consultadu su 23 maju 2020 (archiviadu dae s'url originale su 4 abrile 2020).
- ↑ Totu is percentualis ugualis o prus artas de 5% funt atundadas a s'unidadi.
- ↑ Sa percentuali marcada est sa de su mesi de idas.
- ↑ Mobile Operating System Market Share Worldwide, in gs.statcounter.com. URL consultadu su 23 maju 2020.
- ↑ Mobile OS market share 2019, in statista.com. URL consultadu su 23 maju 2020.
- ↑ Global smart phone sales soar, in theregister.co.uk. URL consultadu su 23 maju 2020.
- ↑ Nokia Leading Smartphone Market with 56%, While Symbian's Share of OS…, in abiresearch.com, 29 martzu 2012. URL consultadu su 23 maju 2020 (archiviadu dae s'url originale su 29 martzu 2012).
- ↑ Gartner and IDC dispute Android's dominance over Symbian in Q4 2010, in engadget.com. URL consultadu su 23 maju 2020.
- ↑ Symbian & Microsoft: global smartphone market share, in statista.com. URL consultadu su 23 maju 2020.
- ↑ Gartner Says Annual Smartphone Sales Surpassed Sales of Feature Phones for the First Time in 2013, in gartner.com. URL consultadu su 23 maju 2020.
- ↑ Gartner Says Smartphone Sales Surpassed One Billion Units in 2014, in gartner.com. URL consultadu su 23 maju 2020.


c: text/html

text:
Macumere
Coordinadas: 40°15′51.69″N 8°46′30.22″E / 40.264357°N 8.775061°E
Macumere est una tzitade de sa Provìntzia de Nùgoro, in sa regione istòrica de su Màrghine, e tenet 9.659 abitantes.
Su nùmene[modìfica | modìfica su còdighe de orìgine]
Segundu una paristòria connota meda in totu sa Sardigna, su nùmene de Macumere benit dae sas paràulas Macu e Mere. Sa veridade est chi Macumere est unu tzentru antigu meda, nàschidu deretu comente bidda de importu mannu ca est in unu giassu ue rugrant totu sas àndalas de sa Sardigna, chi collegant su cabu de giosso cun su cabu de susu. Sa prima atestatzione de su nùmene est istada Macompsissa registrada in s'itineràriu de Tolomeu.
Pro su linguista tedescu Wagner su topònimu benit da sa paràula pùnica Macom chi cheret nàrrere "logu". Pro su canònigu Spano benit dae su fenìtziu Macomel e cheret nàrrere “logu artu, logu de Deus”. Botticini imbetzes narat chi su topònimu benit dae su gregu Magis “pane impastadu” o dae su semìticu Magon + Meli “tzitade de su mele”. Pittau imbetzes at dadu un’orìgine sardiana a su topònimu narende chi tenet su matessi significadu de sa forma fenìtziu-pùnica de Magom - “situ, logu”. Dedola narat chi est imparentadu cun su topònimu de sa bidda de Magumadas duncas “giassu abitadu” e dae su pùnicu Maqohàr “logu de su monte”.
Bisòngiat de ammontare puru chi su cultu de su deus sardu antigu naradu Merre benit postu in assòtziu a sa paràula pùnica Mqm (logu, santuàriu), ma puru Mrr (logu, giassu fortificadu); a pustis bi sunt duas paràulas giudeas Maqom “logu, giassu” e Maron (situ postu in artu, duncas tzitade posta in artu). Sas primas atestatziones sunt registradas in s’edade de mesu e benint dae su Condaghe de Santa Maria de Bonàrcadu (XI-XII sèculos) cun sa forma Macumeri; dae sas dègumas de su de XIV sèculos (in ue agatamus sas formas de Macumerio e Macomerio); dae sos Protzessos contra de sos Arboreas de su matessi sèculu in ue agatamus puru sa forma Machumere; e pro agabbare dae su Còdighe Diplomàticu de Tola in su documentu connotu comente S’ùrtima paghe de Lianora de s’annu 1388 chi registrat sa forma de Macumeri.
Su sartu[modìfica | modìfica su còdighe de orìgine]
Sa tzitade de Macumere est posta a un’artària de 563 m. in subra de su mare in campos de basaltu, tenet unu territòriu chi mesurat 122, 58 km cuadrados, e chi s’agatat in s’ala de giosso in su Campu naradu Campu Castigadu (m. 430) e in s’ala otzidentale in su Monte de Sant’Antoni (m. 808). Ma est s’ala de su cabu de susu cussa prus manna cun totu sa Campeda (650 m.), su Monte Manai (795 m.), su Monte Muradu (690 m.) e unu tretu de sos Montes de su Màrghine; in s’ala orientale su territòriu de Macumere est marcadu dae sa badde de su Riu S’Adde.
S'istòria[modìfica | modìfica su còdighe de orìgine]
Su territòriu de Macumere est ricu meda de istigas de cada tempus: sunt istados tzensidos 104 nuraghes e/o protonuraghes narados gasi: sunt istadas tzensidas 19 domus de gianas intre de sas cales ammentamus cussa de su Succoronis o Succuronis e sas àteras chi s’agatant in sas necròpoli ipogèicas naradas de Filigosa, Meriaga, Funtana Giaga, Tamara.
Sunt istados tzensidos 5 dolmen narados Aeddo, Edrosu, Terra Tenera, Bidui, Sa Perda de s’Altare, e 16 tumbas de sos gigantes naradas Edrosu, Chentu Istradas, Sas Giagas, Santa Barbara, Tamuli I, Tamuli II, Tamuli III, Ispadazzu, Lavredu, Sa Pattada, Su Gunventu, Castigadu, Tossilo o Tossilu, Puttu 'e Oes, Solene, sa Figuranchida, Su Cadalanu. Tzensida fintzas una allèe couvert in su giassu naradu Sa Tanca de sa Marchesa e una inuràllia megalìtica narada Pedra Oddetta. Cherent ammentados puru sos 3 amparos chi s’agatant in sas percas in sos logos narados Monte Manai A, Monte Manai B, S’Adde.
Pro s’època romana in Macumere sunt istadas tzensidas sas ruinas naradas Sas Ruinas de su Cumbentu 'e Bangius e tratos de s’istrada romana in sos giassos narados Sa Tanca de Mertzioro Murenu, Santa Maria e in s’essida de sa tzitade pro Tàtari.
Sa crèsia de Macumere de importu prus mannu est cussa de Santu Pantaleo chi s’agatat in s’istradone a curtzu a sas ruinas de su Casteddu (o sa Presone 'Etza): sa crèsia de Santu Pantaleo est istada fraigada in su de XVI sèculos, ma un’ala est prus antiga e fortzis fiat una cresiedda in intro de su Casteddu; sa crèsia est fraigada cun s’istile gòticu-cadalanu e est una de sas mègius testimonias de cuss'època.
A curtzu s’agatat sa crèsia de Santa Rughe de su de XVII sèculos chi est cara a cara a sa domo Attene fraigada in s'època aragonesa. In su tzentru istòricu a pagu tretu si podent agatare e bìdere sa domo in ue est nàschidu su poeta tzegu Mertzioro Murenu e cussa chi issu e totu aiat fatu fraigare pro istare.
Sas àteras crèsias chi agatamus in su tzentru abitadu sunt cussas de Santa Maria de su Sucursu, fraigada in s’edade de mesu (chi est istada acontzada dae pagos annos e chi in antis fiat dedicada a Santu Nigola) e sa crèsia de Nostra Segnora de Ìtria, chi est antiga meda e s’agatat a curtzu de su campusantu. In su tzentru istòricu b’aiat una cresiedda narada de Sant’Antiogu ma nch’est istada ghetada a s’agabbu de su sèculu passadu. Sas àteras crèsias sunt noas e sunt istadas fraigadas a pustis de s'isvilupu de sa tzitade e sunt sa de sa Madonna de sas Missiones, de Santu Frantziscu e de sa Sacra Famìlia. Sas crèsias in sartu sunt imbetzes cussas de Sant’Antoni de su Monte, fraigada in su de XVIII sèculos e cussas derrotas de Sant’Arbara e de sa Madalena.
In sa tzitade, in s’istradone, si podent bìdere palatzos fatos in s’istile liberty a s’agabbu de su de XIX sèculos, chi fiant sas residèntzias de sas famìlias arribadas a Macumere pro contivigiare s’indùstria caseària. Sos bighinados prus antigos de Macumere sunt cussos de Santa Rughe, Sa Rocchitta e s’istradone a sos cales in sos annos de s'isvilupu si sunt annantos cussos de Bonudrau, Padru 'e Làmpadas, Santa Maria e Sertinu; s’ùrtimu imbetzes est istadu cussu de Iscalarba.
Sa cultura[modìfica | modìfica su còdighe de orìgine]
Dae prus de deghe annos in Macumere benit organizada sa Mustra Regionale de su Libru in Sardigna. Dae annos meda benit fata puru una festa in su tzentru istòricu cun sa manifestatzione narada Sete Carrelas chi pro una chida faghet torrare sa gente in sas carreras prus antigas de Macumere. In tzitade s'agatant unu muntone de assòtzios culturales e de volontariadu e sa cunfrarias.
In Macumere si podet bisitare su Museu de sas Artes Antigas, sa Domo de Mertzioro Murenu, sa Domo Attene e su Museu Archeològicu de su Màrghine.
B'est dae 50 annos sa Biblioteca Comunale chi est manna meda e chi tenet sa sede sua in su "Padiglione Castagna" e b'est puru su Tzentru de sos Servìtzios Culturales de s'UNLA chi tenet sa sede sua in sas ex "Casermas Mura".
S'economia[modìfica | modìfica su còdighe de orìgine]
S'atividade econòmica de importu prus mannu fintzas a carchi annu a oe fiat sas indùstrias pro sa produida de su casu e de pannos e mantas. Dae unos cantos annos andant meda bene sos masellos industriales e su traballu pro sa trasformatzione alimentare de sa petza.
Est semper forte sa presèntzia de sos sordados, sos de su de 5 Regimentos Gèniu "Guastadores" de sa Brigada Tàtari, cun su cumandu de sa cumpangia de sos Carabineris, e cun sa presèntzia de sa Guàrdia de sa Finàntzia e de sa Politzia. Sa Caserma issoro est istada posta dae su Ministeru de sa Difesa a intro de unu progetu–pilota comente “Caserma aberta e integrada cun su territòriu”, cun una sèrie de inditos chi sunt mirados a sa fraigada de istruturas isportivas e pro su recreu, abertas a sa populatzione tzivile e sos militares cun pischina coberta, àulas multimediales pro s'insegnamentu universitàriu a tesu, Tzentru Polifuntzionale pro su tempus lìberu, campos polivalentes e una discoteca.
De importu mannu fintzas sa presèntzia de sas iscolas superiores chi faghent arribare in tzitade sos giòvanos e sos dotzentes dae foras. Est in crisi manna su sistema de sas istradas ferradas.
S'economia de Macumere a dies de oe est fata in antis de totu dae sos servìtzios: s'agatant galu ufìtzios de importu mannu, sos isportellos bancàrios, sos artesanos chi ant sas atividades issoro in su giassu de Bonudrau, mentres àteras atividades s'agatant in su giassu industriale de Tossilo a làcana cun su territòriu de Bòrore e a curtzu de s'istrada Istatale 131. De importu mannu sa presèntzia de sas cooperativas sotziales chi dant assistèntzia manna e traballu a sos disàbiles.
In sas ex Casermas “Mura” benit fata sa Fiera de sa Sardigna Tzentrale, cun sa mustra de sos produtos de su cummèrtziu, de sos mastros de s'artesania e de sos servìtzios; sa manifestatzione est divènnida sa de importu prus mannu in Sardigna, segunda petzi a sa Fiera Internatzionale de Casteddu.
In su beranu, cando sas normas sanitàrias e veterinàrias lu permitint, benint fatas sas mustras-mercadu (a livellu provintziale, regionale e istatale) de su bestiàmene berbeghinu, càbrinu e bòinu, chi siat iscritu a s’Albu Genealògicu. Macumere at unu territòriu mannu e ricu de pàsculos bonos meda pro s’allevamentu: su bestiàmene est de calidade seletzionada, valutadu 40 milliardos de liras betzas, e in su territòriu de Macumere s’agatant 32.000 berbeghes e 3.000 cabras. No est de badas, chi Macumere benit numenada puru comente sa "Sa capitale de su casu". In Macumere, b’at fintzas sa sea de su Cunsòrtziu Sardu-Latziale pro sa Tutela de su Casu Pecorinu-Romanu, su casu sardu chi benit bèndidu de prus in su mundu (USA, Cànada, etz.); in sa Zona Industriale s'agatant aziendas meda chi traballant milliones de litros de late a s’annu.
In antis de sa crisi manna, Macumere fia sa “Capitale de su Setore Tèssile Sardu”, cun s’Alas-Texal e cun sa Tirsotex, Legler e Queen: aziendas chi in custos annos ant bidu limitadu s’aportu ocupatzionale a pagu o nudda.
Sas festas[modìfica | modìfica su còdighe de orìgine]
Su patronu de Macumere est Santu Pantaleo, chi cada annu benit festadu a sa fine de su mese de trìulas, ma est de importu mannu finas sa festa de Sant’Antoni de su Monte, chi cada annu in sas primas 13 dies de su mese de làmpadas previdit 13 dies de pregadoria e festa in su Monte de Sas Coas. Benit festada fintzas Santa Maria de su Sucursu.
Persones nòdidas[modìfica | modìfica su còdighe de orìgine]
- Sa famìlia de sos PINNA (XVIII sec.): Domìnigu e Pedru Frantziscu Pinna, chi beniant dae una famìlia de allevadores mannos de bestiàmene: su primu fiat puru magistradu e su segundu imbetzes fiat unu preìderu. Fiant amigos meda de Giuanne Maria Angioy a su cale aiant dadu un’agiudu mannu in sa martzia dae Casteddu a Tàtari. Contra a issos si fiat postu su frade issoro, Sarbadore, chi fiat unu abogadu.
- Mertzioro Murenu: nàschidu in su 1803 est mortu in su 1854. Su sambenadu de su babbu suo fiat Ledda. Connotu comente s’Omero de su Màrghine fiat tzegu dae minore. Est istadu unu de sos poetas “a bolu” prus mannos de totu sa Sardigna. Sa poesia sua fiat de denùntzia contra sos printzipales.
- Costantinu Oggiano: nàschidu in 1892 e mortu in su 1964, est istadu deputadu in sos annos Trinta de su de XX sèculos e at semper traballadu pro agricoltura.
- Nereide Rudas: nàschida in su 1925 est istada dotzente de Psichiatria in sas Universidades de Roma e de Casteddu. At istudiadu meda sa criminologia sarda e est puru una iscritora famada.
- Geppi Cucciari: nàschida in su 1973, laureada in leges est un’atora, una còmica, un’iscritora e una condutora televisiva famada.
Bibliografia[modìfica | modìfica su còdighe de orìgine]
- M. A. Sanna, Macumere, in Biddas de sa provìntzia de Nùgoro, Ufìtziu Limba Sarda de sa Provìntzia de Nùgoro, 2014, pp. 50-52.
- (IT) Vittorio Angius, Dizionario geografico storico statistico commerciale degli stati di Sua Maestà il re di Sardegna: Sardegna., X, Nùgoro, Editrice Archivio Fotografico Sardo, 2000 [1834], pp. 8-15, OCLC 894820561. URL consultadu su 20 nadale 2021.
- (IT) Manlio Brigaglia e Salvatore Tola, Macomer, in Dizionario storico-geografico dei comuni della Sardegna, vol. 3, Tàtari, Carlo Delfino editore, 2006, pp. 891-901, ISBN 978-88-7138-430-6, OCLC 888708482.
- (IT) Francesco Cesare Casula, Macomer, in DI.STO.SA. - Dizionario storico sardo, Tàtari, Carlo Delfino editore, 2001, pp. 877-878, ISBN 9788871382418, OCLC 470391425.
- (SC, IT) Maurizio Virdis, Il condaghe di Santa Maria di Bonarcado, Tàtari/Casteddu, Centro di studi filologici sardi/CUEC, 2002, ISBN 978-88-8467-094-6, OCLC 878726576.
- (IT) Giovanni Cucca, Macomer: documenti, cronache e storia di un centro abitato, Ceraxius, DAC SERVICE, 1996, OCLC 954791853.
- (IT) Giovanni Cucca, Macomer. Settecento sabaudo, Muristenis, Ghiani, 2000.
- (IT) Giovanni Cucca, La comunità di Macomer in età spagnola, Muristenis, Ghiani, 2005, OCLC 955192119.
- (IT) Giovanni Cucca, Macomer. Ottocento, Muristenis, Ghiani, 2006.
- (LA, IT) Giovanni Francesco Fara, Macomelis, in Enzo Cadoni (a incuru de), Sardiniae Chorographiam, tradutzione de Maria Teresa Laneri, cun notas biogràficas e istòricas a incuru de Raimondo Turtas, Tàtari, Gallizzi, 1992 [1835], p. 180, OCLC 886513630.
- (IT) Francesco Floris, Macomer, in La Grande Enciclopedia della Sardegna, vol. 5, Tàtari, La Nuova Sardegna, 2007, pp. 493-495, OCLC 879939459. URL consultadu su 28 nadale 2021 (archiviadu dae s'url originale s'11 làmpadas 2012).
- (IT) Gino Kalby Pitzolu, Macopsisa, Macomer: cinquemila anni di storia, Salerno, Ripostes, 1990, OCLC 879926147.
- (IT) Gino Kalby Pitzolu, Sull'origine del nome Macomer, Aristanis, S'Alvure, 1996.
- (IT) Gino Kalby Pitzolu, Il centro antico di Macomer, Aristanis, 1997.
- (IT) Mario Ligia, Macomer: tra storia e leggenda, Macomer, Eurografica, 1990, OCLC 879812750.
- (IT) Alberto Moravetti, Ricerche archeologiche nel Marghine-Planargia, vol. 1, Tàtari, Carlo Delfino editore, 1998, pp. 9-209, ISBN 978-88-7138-169-5, OCLC 1146534261.
- (IT) Massimo Pittau, Macomer, in I toponimi della Sardegna: significato e origine dei nomi di luogo in 83 comuni, 2011, ISBN 978-88-6025-159-6, OCLC 767577627.
- (IT) Pietro Sella, Ischedas 155, 856, 1304, 2062, 2276 (in sas formas Macomerio e Macumerio), in Rationes decimarum Italiae nei secoli XIII e XIV. Sardinia, Studi e testi, Tzitade de su Vaticanu, 1945, OCLC 631930398.
- (IT) Pasquale Tola, Codex diplomaticus Sardiniae, in sa forma Macumeri, vol. 1, Torinu, 1861-68, p. 834/2, OCLC 759743536.
Ligàmenes esternos[modìfica | modìfica su còdighe de orìgine]
- (IT) Situ istitutzionale, in comune.macomer.nu.it.

robotstxt: allowed

filter: keep


text:
istochidàre , vrb: stochidai Definizione fàere a tzàcurru, a tzàcurros meda aifatu de pare coment'e cosa chi sighit a iscopiare Sinonimi e contrari sacai, trachedhare, tzacarrai, tzacazare, tzocai Etimo srd. Traduzioni Francese crépiter, craquer Inglese to creak, to crack Spagnolo crepitar, crujir Italiano crepitare, scricchiolare Tedesco knistern.
tracàre , vrb: atracare 1 Definizione su chi faet sa linna candho s'isperrat, s'iscratzat, si aperit a isperradura (mescamente in is frochidhaduras): faet una genia de sonu de cosa àrrida isperradho, faet unu tzàcurru (tracada)/ t. focu = tzacare, apuntai fogu Sinonimi e contrari sacai Frasi faladindhe impresse de cussa nae ca l'intendho trachendhe! 2. dae meda chena piòere, sa terra est intostada e tracada Etimo srd. Traduzioni Francese crépiter, fendre Inglese to crack (apart) Spagnolo chascar Italiano crepitare, fèndere Tedesco knistern, spalten.
trachedhàre , vrb: atrachedhare, traghedhare, trochedhare Definizione matzigare cosa àrrida, a tzàcurru; fàere sa moida de su nie candho si càtzigat passandho in pitzu o si movet, su fogu abbruxandho sida frisca, o chi si faet isparandho, tronandho, coment'e segandho cosa àrrida (chi tracat)/ traghedhare fogu = isparai, apuntai fogu Sinonimi e contrari atracare 1, istochidare, sacai, trachidare, strechedhai, tzacarrai, tzacazare, tzocai / abbruxai, isparai Frasi fit totu addolimadu in sa carena, trachedhendhe che carruledhu de canna ◊ su porcu s'intendhet traghedhendhe fae sica ◊ papandhe si trachedhat su pane carasau àrridu ◊ isse vienne vinu e geo trochedhanne caramellas 2. traghèdhali fogu a su ruo! ◊ li ant traghedhadu una fusilada, a su grodhe ◊ nechidau che berre, picat su fusile e trachedhat focu! Etimo srd. Traduzioni Francese crépiter Inglese to crack Spagnolo crepitar, chascar, crujir Italiano crepitare, scricchiolare, crocchiare Tedesco knistern, knarren.
trachidàre , vrb: trachitare, traghidare, traxidare Definizione fàere sa moida chi faet su nie candho si càtzigat o si movet, su fogu abbruxandho sida frisca, su tzàcurru chi si faet isparandho, tronandho, coment'e segandho cosa àrrida / traxidare sas dentes = trachedhare Sinonimi e contrari crachitare, trachedhare Frasi su fogarone est traghidendhe e istinchidhendhe ◊ cuss'animale est traxidendhe sas dentes e apo timore meda ◊ chin su fusile puntatu fit prontu a trachitare focu Etimo srd. Traduzioni Francese crépiter Inglese to rattle Spagnolo crepitar Italiano crepitare Tedesco knistern.
tzacài , vrb: ciacai, sacai, tzacare 1, tzacari Definizione fàere tzàcurru coment'e de cosa chi iscópiat, isperrare, afilare, apèrrere a cropu, segare a crepadura, crepare de su fritu o de àteru: in cobertantza, su si pigare arrennegu, foedhare male po fele, po tzacu; fintzes iscúdere (po su sonu a cropu chi faet), fàere camminu, andhare, intrare Sinonimi e contrari abbèrrere, afilai, calpire, cannire, cherpai, filiri, fresai, ischisciai, iscopiare, iscrafangiai, issacai, scanniri, sinniai, tzacarrai, tzocare / incrivire, iscúdere Modi di dire csn: tzacai a perda = iscúdere a pedra; tzacai is peis a terra = istribitare (pro arrennegu); pratu tzacau = afiladu, cannidu; fai su crepatzaca a unu = fai su crepa crepa, fàchere su derre, fàghere carchi cosa a crebu, mancari crebet, s'àteru Frasi nemus ghetat binu nou in istrexus bècius, poita su binu dhus tzacat ◊ sa canna si tzacat si pagu pagu dha fortzant ◊ portat is manus tzacadas de su frius ◊ e innui si depit tzacai s'ou, in punta o in mesu? ◊ papendi cussa cosa gei no si ant a tzacai sa brenti, no! ◊ mi depit pagai su chi mi depit, mancai tzachit… o crepit! ◊ po s'isfortzu de ai arrísiu tropu, dhi fiat tzacada una vena ◊ tzaca, manedha, ca benit babbai! ◊ tzacant is guetus arendi su celu ◊ est tzachendi de s'arrennegu ◊ in su fogu tzacat sa linna frisca, pruscatotu sa folla 2. a su fillu dhi at tzacau una bussinara ◊ lah ca ti tzacu, chi no abarras chietu! ◊ at tzacau su pratu a terra candu at ghetau sa gràtzia a is isposus ◊ mi benit ganas de dha tzacari a su muru ◊ si ti ponit chinta ti tzacat a frastimu, lah! ◊ castiadí e circa de nci tzacai su nuncu! ◊ ci fio a su postu tuo, dhi aio tzacau unu lampu e dhos io abbruscaos cummente a is tiauledhos de s'inferru! 3. toca, tzaca stradoni! Etimo srd. Traduzioni Francese fendre, éclater, crépiter Inglese to crack Spagnolo hender, reventar, crepitar Italiano fèndere, fessurare, scoppiare, crepitare Tedesco spalten, bersten.
tzacarrài , vrb: tzacarrare, tzacarriai, tzacurrare, tzancurrare Definizione fàere tzocu, tzàcurru coment'e de cosa àrrida o chídrina segandho, isperrandho, matzigandho (nau fintzes própriu po matzigare, istrecare a dentes cosa tostada) Sinonimi e contrari acorriatare, isbombiare, iscochidai, itzacarrai, sacai, tochedhare, trochedhare, tzachedhare, tzachidai, tzocai Modi di dire csn: tz. is dentis = arrodare de dentes; tz. sa nuxedha cun is dentis = traghedhare, segare sa nantzola a mossu; àxina chi tzacarrat = aghedhosa; tz. is manus = tzocare sas manos Frasi s'intendit sa frúsia de su fogu tzacarrendi ◊ gei at tzacarrau cussu tronu!…◊ mi pongat àxina bella, chi tzacarrit ◊ prima de nci andai at fatu custu tzacarru… ancu dhi tzacarrint is barras! ◊ est tzacurrandhe che procu in àurra! ◊ sas pitzinnas sunt tzacarrandhe chivarzu frissu ◊ femu tzacarrendi cíxiri e nuxedha 2. tzacarru perda de fogu de cantu seu barra forti ◊ su pani dh'apu tzacarrau in tres mússius Etimo srd. Traduzioni Francese crépiter, éclater Inglese to crackle, to burst, to roar Spagnolo crepitar, estallar Italiano crepitare, scoppiettare, scoppiare, rombare Tedesco bersten, knistern.


text:
Serato e D-Styles
Custu vìdiu ddu at pubricau oi sa firma Serato in su canali Youtube cosa sua: friscu-friscu in custas diis de basca de si scallai mali! Est unu scioru chi D-Styles fait imperendi a Serato impari a su mixer nou de sa Rane, su "Sixty Two". Pagu cosa de nai: custu mixer est s'amanniamentu de su 57, cun d-unu sciacumannu de controllus in prus. Ma no ndi bollu a chistionai in custu post, ca cust'aina si merescit de èssiri bia beni-beni! Gosai-sì is luxiteddas coloradas ma, pruschetotu, su scioru simpli ma stravanau chi nd'at bogau tziu D-Style, forsis su mellus digei de su mundu (lassendi a perdi a Q-Bert chi no fait a ddu acostai a nemus), imperendi unu loop de ratantina (fatu de issu etotu) e scarrafiendi apitzus de unu sonu de sassòfunu... pitica sa boNba! Bosi cumbidu a apubai sceti una pariga de cosas:
1 - D-Styles inghitzat su scioru faendi partiri su pratu a manu manca, gioghendi cun s'atacu; sa tremidura chi custa cosa produsit dda aciapat sa puntina de su pratu a manu dereta, comenti est normali chi siat, e Serato arrespundit movendi pagu-pagu sa ligidura de sa tràcia (si biri beni chi castiais in sa fentanedda chi ant postu, chi amostat su chi nci at in sa computera in su mentris chi est sonendi) mancai su pratu siat firmu. Custa est una farta de Serato e, po sa sperièntzia chi tengu cun custu programa (stravanau!), donat strobu meda candu, a pratu firmu, sa puntina aciapat sonu meda de s'impiantu e movit sa ligidura ananti meda. S'ùnicu cosa chi si podit fai est a circai de calibrai beni sa sensibilidadi de su programa.
2 - D-Styles sonat cun pagu efetus e chena de imperai loops.
3 - Is tràcias chi est sonendi, cuncordadas de issu etotu, tenint is atacus sinnaus (utilis meda po si spostai luegus aìnturu de sa cantzoni) e in su nòmini de sa tràcia chi est scarrafiendi at scritu sa velocidadi (- 4%), unu sistema bonu po no si-ndi scaresci ma puru po no depi imperai a unu file àudio cun sa velocidadi cambiada de unu programa, ca mancai su sonu s'imbrutat unu pogheddu.
4 - Est unu scioru spantosu de cantu est simpli ma musicali.
Gosai-si-ddu!
Lèssicu 1.7
(su) ATACU: su chi in ingresu est CUE POINT, est a nai unu puntu sceberau aìnturu de una cantzoni chi nci podeus torrai luegus imperendi unu butoni chi eus assotziau a-i cussu atacu etotu. Est una funtzioni introdùsia cun is ligidoris de CD po digei (CDJ) e, apustis, in totu is programas de controllu digitali (Serato, Traktor, Virtual DJ, ecc.), pruschetotu gràtzias a su protocollu MIDI.
P&A: Pregunta e arrespusta
Unu de is prus sistemas imperaus de is digeis po fai allenamentu impari est de fai scarràfius lìberus arretroghendi-sì dònnia "tot" de bàtidus/girus; eus a podi nai chi diaici ndi bessit una spècia de "discursu", chi est spassiosu poita ca unu digei sighit a s'àteru.
Q&A "Question and Answer" ddi narant in ingresu a custa manera de s'allenai e, difatis, aici est poita ca, comenti eis a podi biri in su vìdiu acapiau a custu artìculu, unu digei ndi ghetat a s'àteru sa "pregunta", imperendi unu sonu e scarrafiendi in d-una manera apitzus de sa basi; s'àteru digei, insaras, ndi ghetat s'arrespusta apitzus de sa matessi basi e apustis de su nùmuru de girus stabilèssiu agoa e ddu podit fai de manera diferentis:
- faendi sa matessi cosa chi at fatu s'àteru ainnantis po fai biri chi issu puru est àbili a fai cussa tènnica;
- faendi sa matessi cosa prus a lestru, mancai;
- faendi una tènnica prus difìcili;
- faendi una cosa mancai fàcili o scimpra ma serrendi-dda a sa sèria;
o àteras maneras de arrespundi e de si fai sa pregunta in su matessi tempus, sendi su turnu suu. Sighendi aici s'amanniat custu giogu de "Pregunta & Arrespusta" (P&A) chi est sa mellus manera de s'allenai scarrafiendi, ca faci a faci cun d-un'àteru digei chi participat a sa cosa s'apretu a fai totu is tènnicas e is cumbinassionis est mannu e sena de s'arroscimentu chi un'allenamentu a solu podit donai.
Est craru chi birendi a Dj Qbert e Zeke (QSU Champ 2010) eus a cumprendi poita "a preguntai e a arrespundi" cun is scarràfius lìberus est spassiosu meda!
Lèssicu 1.5
(sa) CUMBINASSIONI: candu poneus impari tènnicas diferentis sighendi a unu schema. In ingresu ddi narant "combo".
Reloop Jocket 3: fotografias de su vìdiu de Dj Angelo
S'amigu nostu ingresu Dj Angelo at pubricau in su profilu de Facebook insoru unas cantu fotografias pigadas de su vìdiu filmau cun sa truma de sa Reloop, sa firma tedesca chi ddu amparat cun ainas de digei. Mi parrit de cumprendi chi, candu at a essi cuncordau, custu vìdiu at a amostai unu scioru tènnicu meda imperendi a sa consolle USB Jockey 3 comenti a controlladori e a mixer puru impari a is pratus professionalis RP-6000 MK6. Deu seu curiosu meda ma, comenti Angelo at scritu in is cumentus a is fotografias, at a tocai a abetai finsas a is primus diis de su Mesi de Idas po biri e ita totu at postu in custu scioru. Po imoi si podeus gosai is màginis (bellas meda) sceti.
Serru custu articuleddu cun d-unu cunsideru: totu is firmas chi produsint ainas de digei funt circhendi a ponni in su mercau (e, craramenti, a bendi) is consolles digitalis in su mentris chi funt faendi sa matessi cosa cun is pratus professionalis, est a nai "ainas analògicas". E poita? Funt amachiendi-sì? Ddoi funt duus abisòngius diferentis? Deu nau ca nou, ma chi est chi funt circhendi a fai issus su mercau, sciendi chi is ligidoris CD ant a bendi sèmpiri de a mancu ca su CD est morendi-sì comenti a formau lassendi totu su logu a is formaus digitalis (.mp3, .ogg, .vor, .wav, .aif) e duncas a is consolles USB e a is DVS cuntrullaus cun is pratus puru. Insaras funt circhendi a proponni una spècia de consolle analògica/digitali cun is pratus e un'aina ùnica po mixer e controlladoris, in prus chi unu computer chi at a serbiri amarolla. Po comenti dda biu deu unu digei scarrafiadori no at a podi a arrenuntzia mai a sa consolle clàssica: mixer e duus pratus (e computer puru, craramenti). Totu s'àteru at a essi de aciungi. Apu a essi tropu antigu?
Image-Line fait bessiri DECKADANCE 1.9.3
Sa Image-Line, firma de programas àudio nàscia in su 1994 in Bèlgiu, connota meda po airi imbentau a Fruityloops (chi imoi ddi narant FL STUDIO po un'abètiu apitzus de su nòmini), est a nai unu programa de produsidura àudio (sceti po PC!) chi iat fatu una mesu rivolutzioni cun su sistema suu de programatzioni "a passus" (bonu meda po is arratantinas) e de "piano-roll", in prus chi sa facildadi de umperamentu de su mixer, at fatu bessiri in su mesi passau de Austu sa versioni noa de Deckadance (sa 1.9.3).
Custu programa est su DVS insoru, est a nai unu "sistema de discu digitali" e si-nci ponit aìnturu de su mercau po is digeis a circai a fai sa cuncorrèntzia a Serato, Traktor, Mixvibes Cross, ecc.. Apu scarrigau sa demo, puru chi emu giai umperau a una versioni bècia, e calincuna cosa fait a dda nai.
Est unu programa bonu meda po unas cantu de arraxonis:
- sa bisura est incurada meda e si cumprendit luegus aundi funt is cumandus e a ita serbint;
- funtzionat a solu e comenti a VSTi aìnturu de un'àteru programa chi arrimat a is VSTi;
- podit arrimai a VSTi, a tipu efetus e sintetizadoris;
- podit essi controllau umperendi a agiumai totus is controlladoris MIDI e is discus/cd de controllu (puru cussu de sa Wii e s'iCon i-DJ);
- is controllus MIDI funt fàcilis meda a mapai;
- est "abertu", est a nai ca no ddi serbit una scheda specìfica po funtzionai (comenti a Serato, tanti po nai) ma abastat una scheda bona chi tengat is IN/OUT chi serbint;
- est siat po PC chi po MAC;
- portat unu campionadori bellixeddu meda, chi fait a ddu ponni a pari cun sa lestresa de sa tràcia chi est sonendi;
- est s'ùnicu programa chi portat su Relooper, unu cumandu potenti chi pirmit de traballai apitzus de su loop chi est sonendi, faendi, in su mentris, arrangiamentus e efetus.
Su controllu cun discu/cd est bonu, no s'intendit latèntzia, perou cussu est liau a sa scheda chi s'umperat. Abarrat sa duda apitzus de sa firmesa (po esèmpru apustis de oras chi est traballendi) e sa compatibilidadi cun totu is controlladoris chi funt certificaus. At a essi bellu a ddu provai beni a-i custu programa chi, a sa fini, no est nimancu caru meda:
130.83 € po sa Club Edution (chi arrimat a su controllu cun discu/cd)
72.36 € po sa House Edition (no arrimat a su controllu cun discu/cd)
Lèssicu 1.3
A PASSUS: pari-pari de s'ingresu "step programming" chi est su sistema nàsciu po programai, solitamenti imperendi a unu teclau a 16 passus (comenti a giru prenu de 4/4), màchinas de arratantinas e, prus a trigadiu, umperau meda in dònnia spècia de màchina de mùsica eletrònica e programas de produsidura àudio.
(sa) BISURA: est comenti est cuncordau e si presentat unu programa. Difatis dònnia "software" portat coloris, partziduras de cumandus, fentanas, ecc. diferentis de is àterus, chi conditzionant (a sa mellus o a sa peus manera) s'umperamentu e, duncas, su funtzionamentu. In italianu ddi narant "interfaccia", in ingresu "interface".
(sa) LATÈNTZIA: est cantu meda nci ponni unu programa o una màchina a arrespundi a unu cumandu. Chi, po nai, seus umperendi a unu teclau MIDI po sonai unu sintetizadori VSTi, prus arta at a essi sa latèntzia e prus a trigadiu eus a intendi a su sonu candu sonaus, strobendi meda a su sonadori. Sa matessi cosa, po torrai a su mundu de su digei, cun su DVS: prus bàscia, duncas, at a essi sa latèntzia e mellus eus a intendi s'arrespusta de su programa.
Scioru cun su 909
Comenti narat Rude 66: "su 909 cosa mia est totu su chi mi serbit"! Castiai-sì custu scioru imperendi a is efetus (vocoder, delay e sa cantidadi insoru) de su Pioneer Djm-909:
Is efetus: is spètzias de sa coxina de su digei
Mancai su tìtulu fetzat pentzai a “sa proa de su coxineri” seus chistionendi sèmpiri de ainas de digei e, mi despraxit, no nci est a Antonella Clerica morighendi is pratus in sa consolle! S'acostamentu a sa coxina, perou, no est ghetau aici; difatis, chi is ingredientis fundamentalis chi unu digei bonu depit sciri a imperai funt tènnica, sceberu de sa mùsica e connoscèntzia de is ainas insoru, in sa pingiada tocat a nci ponni unu pogheddu de spètzias puru: est a nai is efetus. Flanger, delay, echo, chorus, ecc. funt nòminis connotus meda in dònnia genia de mùsica, imperaus sonendi sa ghitarra, sa trumbita e milli àterus ordìngius po donai de prus de arrichesa e bariedadi a su sonu. E oindii, puru in su mundu de su digei (sèmpiri prus liau a sa mùsica eletrònica e sperimentali) est pretzisu s'imperu de is efetus, ca sa tennologia s'agiudat in custa tenta; difatis, torrendi agoa de unus 10-15 annus, m'arragordu ca tocàt a s'imbentai collegamentus cun is pedalis po ghitarra opuru cun efetus mannus de cussus “a rack”. De prus, su mixer a duus canalis no portàt mai sa possibilidadi de fai su gioghitu “bessi-torra” (s'intregu de su sonu sicu chi ndi torrat efetau) e, duncas, si depiat sceberai beni comenti fai, poita ca su processamentu fiat, amarolla, apitzus de su “canali maistu” (tropu trumbullu po lassai unu canali lìmpiu). Lòmpius a su 2011 (ma de una pariga de annus giai) s'ùrtima cosa chi donat pentzamentus funt is efetus! Chi seus imperendi a unu DVS-sistema de discu digitali comenti a Traktor, Serato, Mixvibes, ecc. ddus teneus in su programa e abastat unu controlladori midi/usb po ddus manigiai beni; chi, imbecis, su mixer portat su “bessi-torra” eus a podi imperai efetus de cussus a rack, pedali o spècificus po digei, comenti a su Pioneer EFX-500, tanti po ndi nai unu. Ma, sigomenti ca m'amàchiu po custas cosas, nci seu arrennèsciu a mi comporai “s'urrei” de is mixer de scratch-digei cun efetus aìnturu: su PIONEER DJM-909. Cust'ordìngiu, in produsidura de su 2003 (impari a su DJM-707, sa versioni chena de efetus) sighit a essi s'arresùmini perfetu de mixer cun efetus; difatis portat su setori controlladori in mesu de is duus canalis, cun d-unu schermu a tocu e totu is manaxilis dedicaus. Eus a biri in su benidori, cun un'àteru post, primoris e fartas de donniuna de custas solutzionis e sa calidadi puru. Ma arragordai-sì chi tocat a essi coxineris bonus, ca tropu efetus (comenti acostumant imoi) ndi faint bessiri sa mùsica tropu saboria!
Lèssicu 0.8
BESSI-TORRA: in ingresu ddi nàrant "send-return". Est su tretu chi faeus fai a su sonu, imperendi is bessidas/intradas apòsitas de su mixer, po ddu intregai, po esèmpru, a unu rack de efetus o de processamentu de su sinnali.
(su) SONU SICU/SCIUSTU: comenti eus nau giai, imperendi a su bessi-torra, su sonu ndi bessit sicu e ndi torrat efetau. A-i custu puntu, cun is controllus apòsitus, podeus sceberai "cantu" efetu a ddi donai, su chi in ingresu est "wet-dry" e, duncas, cantu "sciustu" de efetu boleus chi siat su sonu.
(su) SISTEMA DE DISCU DIGITALI (DVS): pari-pari de DVS "Digital Vinyl System". Imperendi a unu discu a còixi (timecode) podeus controllai is sonus in sa computera; una scheda àudio ndi pigat su sinnali analògicu de su discu, ddu furriat a digitali de manera chi su programa potzat a ligi su sonu sighendi a su còixi chena de stentu e sighendi a is movimentus de su discu etotu, Apustis, sèmpiri sa scheda furriat a sinnali analogicu torra su sinnali digitali e ddu intregat a is canalis de su mixer. S'arresultau est chi sonaus is cantzonis in sa computera (.mp3, .wav, ecc.) comenti chi siant in su discu, puru chi est a còixi e no est sonendi diaderus. Est sa mellus solutzioni po chini, comenti su chi est scriendi, no no s'infogat nimancu po nudda cun is ligidoris de cd, is contralladoris midi/usb, ecc., e puru po su scratch, poita ca ddu podeus fai cun calisiollat sonu.
(su) SCHERMU A TOCU: su "touch-screen". Dònnia aina chi nosi pirmitit de imperai unu programa "tochendi" unu schermu, che a s'iPad, is telefuneddus, ecc.. Custa tennologia oindii est imperada meda puru in is ainas de digei.
Puntinas: chi no sartiant est mellus!
Una de is cosas chi su digei timit de prus de totu est: sa puntina chi sàrtiat! Est tìmia assumancu cantu a sa fentana de faddina de Windows. Puru chi lìmpias beni is discus sa puntina parrit sèmpiri pronta a ndi sartiai e a ti fai castiai mali de sa genti chi est ballendi, opuru a ti-ndi sderrui s'arregistratzioni. E duncas ita s'iat a podi fai? Unas cantu de cosas:
- a imperai discus chi no funt scarrafiaus tropu (craramenti!);
- a comporai puntinas/conchitas bonas; seus chistionendi de puntinas po digei e, duncas, su sceberu no est mannu meda poita ca in is annus is firmas chi si funt fatas bellu nòmini funt una pariga sceti:
SHURE: pruschetotu cun sa genia M-44 chi, prodùsia giai in is annus '70 est stètia scoberta torra de digei Q-Bert in sa segundu mitadi de is annus '90, candu fiat in Giaponi po sonai. Custas puntinas (po dda fai curtza e no depi nai sèmpiri conchitas/puntinas) costant pagu (unus 45/50 èurus), tenint unu sonu bellu apitzus de is bàscius (cosa bona meda po su hip hop e sa “black music”) e dificilmenti ndi sàrtiant. In su Technics 1200/1210 s'arreguladura est fàcili: su pesu andat postu a s'imbressi, portau finsas a fundu e torrau agoa a su primu scatu, s'antiskating a 0, su bratzu artziau totu (a cuàturu). Po essi sigurus-sigurus si podit arrodiai sa conchita unu pogheddu in sensu contra-oràriu. Totu is genias funt bonas: cambiat su prètziu e su sonu! Po su scratch s'imperant puru:
ORTOFON: firma danesa chi faiat sceti puntinas (imoi fait cùfias puru), connota meda custa puru. Po digei tenit un sciacumannu de genias: Concorde Pro, OM Pro, Elektro, Scratch, ecc. ma sa prus cosa importanti est chi at imbentau is conchitas “a infertura dereta”, est a nai conchitas chi s'atacant a su bratzu chena de depi essi montadas apitzus de unu conchìllu, cun collegamentus de gavetus e de turnìllius. Po dònnia genia, duncas, sa Ortofon fait sa spècia “concorde” e cussa “normali”. Su sonu est sèmpiri lìmpiu e prenu e peruna spècia est progetada po un'imperu/mùsica particulari. Funt prus cirdinas e dilicadas che is SHURE e tocat a fai calancuna arreguladura de prus po chi no sàrtint. Comuncas funt difùndias meda; imoi comenti a imoi pentzu chi siant is prus imperadas, siat po su scratch chi po su mixing, est a nai chi is genias Q-BERT (progetadas de issu etotu po su scratch) e S-120 (specìficas po is discus a codixitzaus SERATO).
STANTON: is genias 500 e 680 ant fatu sa stòria de is puntinas, candu custa firma no fiat connota po custas ainas sceti. A mimi no mi funt pràxias mai, ca apu sèmpiri tentu is SHURE M44 (giai de su '90) e no fiat cosa fàcili a no ddas fai sartiai is Stanton. Perou ant tentu sucessu mannu in su mundu intreu e, oindii, totu cussa sperièntzia est stètia imperada po progetai genias noas, a tipu GROOVEMASTER, TRACKMASTER, 680.V3, ecc., chi, po sa prusparti, circant a copiai su sistema a infertura dereta de Ortofon, ponendi-sì in su mercau specìficu cun prètzius prus bàscius. Sa calidadi est mèdiu-arta e podint essi unu sceberu po inghitzai o candu nci at apretu; perou, chi nci arraxonaus pagu pagu, Shure e Ortofon puru tenint genias “de inghitzu” chi costant pagu.
Su cunsìllu chi si dongu est: comporai puntinas bonas e fai provas meda po imparai cali funt is arreguladuras mellioris in su pratu e ddas tragai sèmpiri in d-unu stùgiu. Assumancu sa conchita e su conchìllu ant a durai annus e annus.
Lèssicu 0.5
(su) CONCHÌLLU: est una strutura pitica chi s'atacat a su bratzu de su pratu (s'atacu est “standard”), po trasmìtiri su sonu de sa conchita/puntina, chi ddi montaus. In ingresu ddi nàrant “headshell”, in italianu est tradùsiu cun “conchiglia”, est a nai sceti “shell” sceti. Podeus, duncas, fai sa matessi cosa, ca mi parrit unu sceberu bonu.
(sa) INFERTURA: su sistema chi permitit a su bratzu de su pratu e a su conchìlliu de si collegai impari. Chi seus chistionendi de specia a tipu “concorde”, comenti a is Ortofon, s'infertura est “dereta”, poita ca no ddoi est collegamentu intra de conchìllu e puntina.
(su) TURNÌLLIU: serbint po atacai sa conchita a su conchìllu. Su fueddu ndi benit de su cadelanu “tornet” e deu ddu prefèrgiu a “via”, ca iat a podi fai cumprendi mali a calancunu (sa “via” in italianu, giustu po incrarai). In italianu est “vite”, “screw” in ingresu.
(su) ANTISKATING: est un'arreguladura chi tenint totu is pratus de digei e chi permitit de balantzai sa fortza centrìpeda chi s'arrodiadura criat. Ddu lassaus diaici, ca is àteras lìnguas puru no dd'ant tradùsiu. Opuru eus a podi nai: su “contra-patinamentu”, chi est lègiu meda!
DE INGHITZU: tradusidura fàcili e lestra de “entry level”.
Is prus amigas mannas de su digei
Chistionendi de ainas po digei (eus biu finsas a imoi mixer, pratu e cositeddas de schedas e programas) no fait a no nd'arremonai una chi, a bortas, est cussa chi fait traballai beni meda a unu digei: is cùfias! E poita funt diaici meda importantis (m'eis a nai)? Poita ca assumancu su 50% de sa faina de su digei no ndi bessit de is càscias e no s'intendit ma ndi bennit totu cussu chi ndi bessit! Trumbullaus? Duncas: ponendi sa mùsica tocat a arratrogai unu discu/cd a s'àteru, imperendi su mixer siguramenti po nd'arregulai su chi seus “mandendi aforas” ma, massimamenti, po cuncordai su chi eus a mandai agoa! E comenti? Ascurtendi-ddu cun is cùfias (ca nosu sceti ddu depeus intendi). Craramenti chi su mixer est scarsu e tenit unu pre-ascurtu bàsciu e/o impastau seus giai partendi mali ma chi assumancu is cùfias funt bonas eus siguramenti a sonai mellus, ca su sonu no at a èssiri atrotoxau e, puru chi sa càscia ispiadora fait caciai, eus a pòdiri ascurtai su canali-maistu puru (custu dipendit meda de is cumandus de pre-ascurtu de su mixer). Chena de cùfias bonas e imperendi cussas de su stèrio de babu o de sa computera po Skype nimancu chi seus Richie Hawtin eus a intendi beni a calancuna cosa! Imoi seu imperendi una pariga de SONY MDR-V700; funt bellas, su sonu est potenti e lìmpiu ma unu pogheddu mannas e de pràstica “cìrdina”, perou est beru puru chi est una genia imperada meda in totu su mundu. Tengu puru una pariga de AKG K-171 chi, forsis, funt mellus che a is SONY ma, a parrimentu miu, funt cùfias prus de stùdiu-de-domu e càntzant luegus a is origas. Sa firma chi prefèrgiu, comuncas, est sa SENNHEISER. Nd'apu tentu medas de cùfias de custa firma; de pagu apu proau su mod. HD-25 e mi-ddas bollu a comporai, poita ca: funt lèbias, funt còmodas e sònant beni-beni-beni. Parrit perou chi siant tropu dilicadas. Ita chi nci-ddas ponis a cracadura in sa bussa e ddas segas! Chena de brullai si balint su chi costant. Genias e firmas a parti, si scriu unu cunsìllu sinceru: a sceberai sèmpiri cùfias cun d-unu gavu sceti (ca duus stòrbant) e no fidiais mede cussas cun d-unu sciacumannu de sciòllius, ca s'ant a segai luegus e no est cosa bona po sa buciaca!
Lèssicu 0.3
(sa) CÙFIA: "cuffia" in italianu, chi s'imperat siat a su sing. chi a su plur.; faeus sa matessi cosa in sardu ma, po mimi, su sing. "cùfia" est de imperai de prus candu ndi seus chistionendi de manera "storrada" (su sardu imperat meda custu mecanismu).
Esempru:
concr.: “Aundi funt is cùfias?”
storr.: "Sa cùfia est sa primu aina de unu digei”
In ingresu ddi nàrant "headphones", in tedescu " kopfhörer".
(su) STÙDIU-DE-DOMU: pari-pari de s'ingresu "home studio", chi s'italianu nimancu dd'at tradùsiu.
(su) PRE-ASCURTU: in ingresu est "monitor", de su verbu "to monitor". Sigomenti ca in italianu est "preascolto" puru e ddu apu imperau sèmpiri chena de barrancus (ca si ligit puru in is manualis de is ainas), deu emu a nai pre-ascurtu, ca "pre" est sufissu chi ndi benit de su latinu e nci arrennesceus a donai su sinnificau de "ascurtu de prima", chi iat a dèpiri èssiri sa tradusidura (lègia) ortodossa.
(su) SCIÒLLIU: po indidai is partis mòbilis chi nci at in dònnia aina. In italianu est "snodo".
(sa) CÀSCIA: "cassa" in italianu. Seus chistionendi de is càscias de is impiantus de àudio de calisisiat spècia, Chi est una càscia chi su digei si ponit acanta e dda imperat po intendi beni su chi est sonendi (ca s'impiantu est faci a sa genti), est "ispiadora" (it.: "cassa spia", ing.: "monitor"). Po brullai (e sceti po cussu) eus a pòdiri nai: "sa càscia bugona"!
(su) CANALI-MAISTU: dònnia mixer tenit unu nùmuru de canalis e, in prus, unu canali chi arrègulat su bolùmini generali de totu is canalis impari. In ingresu est "master channel" (opuru "master" a sa curtza) e in italianu "master" a su pròpiu o, imperau meda prus pagu, "canale principale". "Canali-maistu" mi parrit una solutzioni bona.
Su Rane SL 4 po Serato Scratch Live
Dean de sa Rane e Sam de sa Serato presèntant s'arrivolutzionària scheda noa de digei a cincu canalis, 96kHz 24-bit cun duas portas USB.
Cali est su pratu ereu de su Technics 1200/1210?
[Totu is deretus de is màginis chi nci funt in custu post funt de is firmas de is ainas e de is giassus acapiaus a is màginis etotu]
In custus ùrtimus mesis eus intèndiu boxis meda apitzus de su fatu chi su Technics 1200/1210, “s'urrei de is pratus po digei” est bessendi-nci de produsidura. Difatis parrit chi sa Matsushita (sa firma giaponesa manna chi tenit is siddus “Technics” e “Panasonic”) apat ditzìdiu de spaciai custu tretu de ainas, forsis po ndi amanniai àterus prus liaus a sa tennologia de oindii (usb, Midi e chena de filu). Est difìcili meda a si bisai unu mundu chena de su 1200/1210 po unu digei! Su 1200 est stètiu sèmpiri su sìmbulu de su digei e at pirmìtiu su nascimentu de tènnicas noas comenti a su “scratch”. Est craru ca custa spècia de pratu, de prus de 30 annus in produsidura, est lòmpia a èssiri su “standard” po una filera de arraxonis: su motori potenti (tratzioni dereta), sa calidadi de is materialis, sa precisioni de arrodiadura arregulada de su sitzillu e sa bellesa puru e, duncas, pighendi po beridera custa nova, si depeus pregontai: cali iat a pòdiri èssiri su pratu suplidori de su Technics? E poita? Andaus a biri unas cantu de scèberus:
Tenint su motori prus potenti (2.0/4.7 Kgf/cm) e meda prus de lestresa (+/-10% finsas a +/-50%); in su mod. 2000 su bratzu est deretu (cosa chi no praxit a unu sciacumannu de digeis) e funt totu fatus pruschetotu de pràstica tostada e parrit (is spècias bècias siguramenti) ca s'arrodiadura no siat costanti, po nexi de una sitzilladura pagu bona. In prus costant meda (min. 500 èurus), ma abarrat unu de is prus pratus imperaus po su scratch (apalas de su Technics).
S'ùnicu pratu chi at copiau beni su Technics. Esistit de diora e, puru chi sa firma Stanton no est pigada in cunsideru mannu po is pratus, est un'ordìngiu beni fatu. Su motori est potenti (4 Kgf/cm), is materialis imperaus font bonus (totu in allumìniu), lestresa de +/-10% finsas a +/-50%, duus tastus de partèntzia/firmada e (foras de su STR8-150 chi tenit su bratzu deretu) s'impressioni generali est simbillanti a cussa chi donat su Technics. Su prètziu no est bàsciu (min. 550 èurus) perou ddoi funt sa conchita e su pannu puru.
Motori potenti meda (tratzioni arregulàbili: 2.5, 3.7 e 4.7 Kgf/cm), bratzu deretu opuru curbau, arrodiadura afidabili, lestresa sceberàbili (de +10%- finsas a +50%-), 78 GPM, e milli àteras cosas (in su TTX: bèssida furriabili a Line, bessida digitali, duus tastu de partèntzia/firmada, porta USB, conta-bàtidus, luxi de servìtziu asuta (acanta de is acapius de is gavetus), ecc.. Bellu meda, materialis bonus perou grai (13 Kg); is tastus de de partèntzia/firmada funt unu pogheddu prasticosus e su curreu de sa lestresa no est scurrenti comenti a cussu de su Technics (perou est pretzisu). Balit su chi costat (min. 370 € su TT500 e min. 470 € su TTX) e est lompendi a essi su standard in su mundu de su scratch e de sa musica eletrònica.
Custa firma tedesca est amanniendi meda, amelliorendi is prodotus in calidadi e bisura. In custus ùrtimus annus, tanti po nai, digeis comenti a "Dj Angelo" e "Pro Zeiko" ant sceberau de imperai e fàiri sa pubricidadi a custa firma e, duncas, est craru ca seus chistionendi de cosas professionalis. Su prus pratu importanti de Reloop est su RP-6000; motori potenti (tratzioni arregulàbili (de 2.5 finsas a 4.5 Kgf/cm), lestresa sceberàbili (de +10%- finsas a +50%-), ndi bessit a Lìnea puru, tenit giai sa conchita e su pannu. Totu po unus 370 èurus, donendi fidùcia manna a sa firma giòvuna!
Sa bonànima de Dj Roc Raida fiat stètiu grandu sponsor de custu pratu, narendi chi fiat mellus de su TTX po unas cantu de arraxonis: no est grai, su motori est potenti (5 Kgf/cm, su prus motori potenti in is pratus de digei), materialis bonus meda, tastus chi assimbìllant a cussus de su Technics, lestresa de +10%- finsas a +20%-, ecc.. Certu, Gemini no est connota meda po ainas de calidadi manna ma, a cantu parrit, custu est unu pratu sèriu e interessanti meda...po su prètziu puru: min. 260 €!
Ddoi funt àterus pratus puru: AKIYAMA "Acura" (firma spanniola), CITRONIC "PD45 mk2", US BLASTER (firma olandesa) "USB 7364", ecc.. Ma, mancai, de custus ordìngius pagu connotus nd'eus a chistionai prus ainnantis.
Siguramenti su Tecnics 1200/1210 at a abarrai po annus e annus s'urrei pruschetotu po una cosa: sa fiantza de no crèiri.
Lèssicu 0.2
(su) PRATU: in ingresu ddi nàrant “turntable” (tàula chi girat), in italianu “giradischi”. Eus a pòdiri a nai “gira-discus” ma est lègiu meda a intendi. Perou, sèmpiri in italianu, ddi nàrant “piatto” puru, in su sùspiu de su mundu de su digei, de s'arràdiu e de su hi-fi, puru chi est una parti sceti de su “giradischi” (cussa chi girat, chi apitzus nci poneus su discu); duncas podeus nàiri “pratu” e totus ant a cumprèndiri (de su tèssiu) de ita seus chistionendi. Bollu a aciùngiri ca in tedescu est “plattenspieler” e in frantzesu est “platine".
(su) SITZILLU: est su chi ddi nàrant "quartz" in ingresu. In su pratu a tratzioni dereta est s'elementu chi controllat sa precisioni s'arrodiadura.
(sa) LESTRESA: is pratus de digei tenint sa possibilidadi de arregulai sa lestresa de s'arrodiadura (po pòdiri amisturai discus diferentis); eus a pòdiri nai "pitch", a s'ingresa, ma in italianu puru s'imperat "velocità" prus meda chi "pitch". Cun lestresa teneus sa possibilidadi de imperai unu fueddu sardu e de fai cumprèndiri luegus de ita seus chistionendi puru a chi no est spertu de custas cosas chi, mancai, iat a pòdiri èssiri de su fueddu ingresu.
(sa) CONCHITA: est cussa aina anca ddoi est sa puntina. In italianu ddi nàrant "testina" e in ingresu "cartridge".
Contus de Digei: a s'inghitzu de is annus '90 una truma de piciocus chi faiant “rap” (in cussus tempus no fiat cosa normali meda) depiant sonai in d-una bidda manna de su Campidanu de mesu (chi fiat ancora Provìntzia de Casteddu) e, duncas, iant pigau acòrdius a fueddus po sa scheda tènnica: una mesa po sa consolle e is pratus po su digei. Sa dii chi depiant sonai, lòmpius in su logu de su cuncertu, iant agatau is pratus po sa bateria! Iat a essi stètiu mellus, a cussu puntu, a nd'agatai una pariga prenus a cùcuru de malloreddus cun bagna de sartitzu!
Custa borta est a Paolo "Dj Boophera" Alghisi chi depu torrai gràtzias!


text:
Michael Chodorkovskij
Patria: Unio Sovietica, Russia
Officium
Familia
Memoria
Michael Boris filius Chodorkovskij (Russice: Mиxaил БopиcoBич XoдopkoBckий, tr. Michail Borisovič Chodorkovskij; natus 26 Iunii 1963 Moscuae) est negotiator et vir publicus Russicus, olim (annis 1997–2004) magnae societatis petrolei nomine JUKOS (ЮKOC) copossessor et praefectus. Die 25 Octobris 2003 arrestatus, de falsimonia aliisque criminibus damnatus, in custodio decem annos manebat, sed die 20 Decembris 2013 praeses Russicus Vladimirus Putin ei veniam dedit.


text:
Windows Vista
Articulu in nugoresu
Windows Vista (2006) (lumen in codiche Longhorn) est unu sistema operativu Microsoft de sa familia Windows, sende su sichidore de Windows XP.
Pro chi b'aèret essìu in su mercau, b'at chèrfiu chimbe annos, e custu at fattu de su sistema chi lu at pretzediu su prus seneche de s'istoria Microsoft Windows. Tenet una parica de ammezoramentos, mascamente de ispetzia grafica (bastet a ammentare sa nova graphical user interface de lumen Windows Aero), chi pero cherian una potentzia manna pro los facher zirare bene, a puntu tale chi in medas an isseperau de torrare a su betzu sistema operativu.


text:
Scratch Live 2.4.4
Est bessiu oi su Serato Scratch Live nou versioni 2.4.4, "a maintenance release" po amanniai sa firmesa e sa lestresa de su programa, connotu e difùndiu meda pròpiu po custas. Is prus amellioramentus importantis chi ddoi funt:
- imoi s'at a podi ponni asuta de Windows 8 chena de ndi dèpiri studai "Windows Security Settings" (mancai Windows 8 no siat unu sistema ofitziali po umperai Scratch Live);
- arrangiau unu problema cun su crossfader de su Serato Video;
- agiorronaus is Rane Audio Core Drivers po s'umperu cun àterus programas àudio e po funtzionai asuta de OSX 10.8.
Est craru chi est sèmpiri mellus a lassai sa versioni bècia puru po dda umperai po sonai foras de domu in su mentris chi provaus sa siguresa e sa stablidadi de cussa noa, ca si sciri chi est mellus a no si-dda arriscai luegus cun cosas tropu "callentis"!


text:
IN COLLABORAZIONE CON
Exile Gallery Berlin
Very Flat Constructions è una serie di lavori di Nathalie Du Pasquier, oli su tela di grandi dimensioni realizzati nel 2015 e 2016.
Nathalie Du Pasquier è nata a Bordeaux e vive a Milano dal 1979. E’ stata tra i soci fondatori di Memphis. Fino al 1986 ha lavorato nell’ambito del design, ideando tessuti, tappeti, mobili e oggetti. Da quando, nel 1987, il gruppo si è sciolto, la pittura è diventata la sua attività principale con molte mostre personali e collettive in Italia e all’estero. Ad Assab One ha esposto due mostre personali: Quadri a motore e Ensemble. Per Assab One ha inoltre realizzato Buzz Box, un progetto in collaborazione con Steve Piccolo e nel 2013 ha partecipato alla mostra Il Viaggio di Roland Ultra.
Mostre Personali:
2017: “Other Rooms”, Camden Arts Centre, Londra, “BIG OBJECTS NOT ALWAYS SILENT”, ICA, Philadelphia,USA, “From time to time”, Pace gallery, Londra, “From Some Paintings”, La Loge, Bruxelles, “Collezioni Private”, Kunsthalle Lissabon, Lisbon 2016: “quadri Mobili e Immobili”, A palazzo Gallery, Brescia, “Le mie Credenze” a cura di Davide Giannella, Mega, Milano, “Meteorites & Constructions II” Exile, Berlin, “Very flat constructions” Assab one, Milano, “big objects not always silent” curated by Luca Lo Pinto, Kunsthalle Wien, Vienna, 2015: “it is hard to get excited about a growth of less than 3% with no sign of imminent improvement”, Chamber NYC, New York, “The big game”, Exile, Berlin, “construction”, Fotokino, Marseille, “cultura materiale” a cura di Elisa Langlois and Pierre Leguillon, Haute Ecole d’art et de Design, Genève, “tomorrow i could say something else”, a cura di Dafne Boggeri, sprint Milano. 2014: “meteoriti e costruzioni” a cura di Gèrard-George Lemaire, Institut francais, Milano. 2012: “Counting”, 27 prints, Assab one, Milano, Elements (paintings and constructions), Galerie Desaga, Cologne; Chung + Du Pasquier, Fenderesky Gallery, Belfast; Disegni, 121 + libreria extemporanea, Milano. 2011: Drawings, a cura di Apartamento Magazine, Librairie Yvon Lambert, Paris; Des ensembles faits des fragments d’un meme monde, galerie Lucien Schweitzer, Luxembourg; Disegni, galleria Antonia Jannone, Milano. 2010: Ensamble, Assab One, Milano; modello 14, galleria PostDesign, Milano; Fuori Tempo, Abitare il Tempo, Verona. 2009: Strumenti vari, a cura di Giusi Laurino, Fabbrica delle Arti, Napoli. 2008: Teoria allargata dei giochi, a cura di Maria Cristina Strati, Galleria Novalis, Torino; Futures, a cura di Gianluca Marziani, Camera con vista galleria Romberg, Roma; Russia, Rubicon Gallery, Dublin. 2007: Natures mortes du Craft, Musée du Prieuré, Charolles, France; Chun Eun Mo, Nathalie Du Pasquier, Fenderesky Gallery, Belfast. 2006: Quadri a motore, Assab One, Milano. 2005: le Cadre Gallery, Hong Kong; “life’s commodities” 27 nuovi tappeti, galleria Postdesign, Milano. 2004: Musée des Arts Décoratifs, Paris; Fabbrica del Lunedì, Napoli. 2003: Fenderesky Gallery, Belfast; Rubicon Gallery, Dublin; Galleria studio G7, Bologna. 2002: Gallery Art Hotel, Firenze; Antonio Colombo Arte Contemporanea, Milano; Le Cadre Gallery, Hong Kong. 2001: Arte 3, Trieste; Rubicon Gallery, Dublin; Le Cadre Gallery, Hong Kong. 2000: Fenderesky Gallery, Belfast; Rubicon Gallery, Dublin; Antonio Colombo Arte Contemporanea, Milano; Le Cadre Gallery, Hong Kong. 1998: Centre Culturel Français, MIART, Milano. 1997: Antonio Colombo Arte Contemporanea, Milano. 1996: Fenderesky Gallery, Belfast. 1995: Galleria Corraini, Mantova; Museo de Arte Contemporaneo, Bahia Blanca; Antonio Colombo Arte Contemporanea, Milano. 1994: Le Cadre Gallery, Hong Kong. 1993: The Fruit Market Gallery, Edinburgh; Le Cadre Gallery, Hong Kong; Galleria Antonia Jannone, Milano. 1992: Le Cadre Gallery, Hong Kong; Galleria Philippe Daverio, Milano. 1991: Le Cadre Gallery, Hong Kong; Centre Culturel Français, Napoli. 1990: Galleria Facsimile, Milano. 1989: Spazio Romeo Gigli, Milano; Le Cadre Gallery, Hong Kong; Lumentravo, Amsterdam. 1988: Lumentravo, Amsterdam. 1987: Studio Gallo, Milano; Galleria Antonia Jannone, Milano.


text:
Ammento su mamentu cando apo lassadu sa Sardigna, su coro meu s’astringhiat a su pensamentu chi dae cussu mamentu in dae in antis no aia pòdidu respirare prus s’àera bella de su mare, mancu prus una pitzada cun sos amigos e mi nche podia ismentigare sos culurgiones de mama. Una realidade chi fiat bia, mentres faghia su controllu de sos billetes de Rayanair, chi aiat pòdidu sugellare s’adiosu a sa terra mea. In cussu ispàtziu anònimu e sena natzionalidade chi est s’aeroportu sas làgrimas falaiant caentes e sinnaiant sos càvanos, ischia bene chi non fiat un’adiosu, ma in su matessi tempus non resessia a èssere cuntenta de cussa partèntzia. Segundu mene non fiat giustu a dèvere lassare sa chi pro mene fiat istada semper sa domo mea pro unu traballeddu chi m’aiat pòdidu permìtere de subravìvere ebbia.
Ma a parte custa partèntzia drammàtica como so inoghe, in Praga, unu mundu sìmile ma a su matessi tempus istràngiu a sa manera de èssere mea. Colo sas dies in mesus de turistas, cada die imparo una paràula noa chi siat euxapισtίeς, gràtzias in grecu, o дo cBидaHия, adiosu in russu. Cada die est comente a èssere in iscola, s’imparant semper cosas noas. A istare inoghe est difìtzile siat pro su tempus, a su fritu unu s’abituat, ma finas pro sas dificultades linguìsticas, una limba chi no est sa tua non ti permitit de espressare sas isfumaduras chi sos sentidos tenent.
Istare in foras, in s’èsteru, t’afortit s’ànima, lu isco deo comente lu ischint milliones de emigrados chi in su tempus coladu ant rugradu su mare pro chircare unu tempus benidore prus bonu pro issos e sa famìlia issoro, ma a su contràriu de su chi medas pensant a pustis de sa partèntzia semus semper persones pro mitade, ca una parte de nois abarrat in domo. Apo semper intesu faeddare de s’atacamentu de sos sardos a sa terra issoro, de s’amore mannu chi nos ligat a su logu in ue semus nàschidos, ma setzi cando si movet a fora ,custu s’intendet in totu sa fortza sua. Cun custu non chèrgio nàrrere chi a emigrare siat isballiadu, antzis. Praga est una tzitade bella meda e intrare in raportu cun unu mundu diferente de istare e de pensare agiudat sena duda a cumprèndere comente semus fortunados o cando podimus galu dare o fàghere. Deo, comente forsis medas fedales meos, intendo sa distàntzia dae domo comente si esseret un’iscola noa. Chirco de imparare su prus chi potzo, chirco de m’afortire e de mi megiorare, non setzi pro su chi pertocat su traballu ma finas a livellu personale. E finas si a s’incumintzu bidia su de mi nch’andare indedda dae s’Itàlia, comente unu traimentu, como so cumbinta semper de prus chi totu custu m’at a servire. Una die apo a torrare e apo a tènnere carchi cosa de bellu de donare a sa terra chi m’at dadu m eda.
Di Silvia Cannas
Custa publicatzione est disponìbile fintzas in: Italian


text:
Sartiglia
Articulu in logudoresu
Sa Sartìglia est una cùrta a caddu, a sa manera de sas ziostras de s'Edade Mèdia, chi si faghet in Aristanis s'ùrtima domìniga de Carrasegare e su martis imbeniente. Sos cadderis chi bi leant parte, currende a parafua, devent inferchire cun un'istocu un'isteddu istampadu in mesu, chi est apicadu a unu filu, in artu, in sa pista de sa cursa; segundu sa traditzione, prus sunt sos isteddos inferchidos, prus bona at a esser s'annada in sos campos. Sa festa est amaniada dae sos grèmios artesanos de sos massajos (Santu Zuanne) e de sos maistros de linna (Santu Zosepe), chi si partzint s'aparitzu de sas duas dies de cursa.
Sa cursa est s'ùrtimu mamentu de sa festa, antibitzada dae àteros ritos sighidos meda dae sa zente aristanesa, mescamente sa bestidura de su capu de sa cursa, connotu cun su nùmene de componidori. Custu, sètzidu in una cadrea posta subra de una mesita, in unu logu frunidu cun frores e trigu, est bestidu dae duas pitzocas, mutidas massajeddas, ghiadas dae una massaja manna, chi est sa muzere de su presidente de su grèmiu. Su bestire de su componidori s'assimizat meda a su costùmene de sos massajos aristanesos de su Setighentos: sa camisa, bianca e a mànigas ampras, est presa a su bratzu cun tres fetas coloradas; su tzingheddu est largu, de pedde e cun una fìbia de prata pro regher sos cartzones. Sa cara est cuguzada dae una caratza de linna, chi non tenet bisura nen de mascru nen de fèmina, mantesa dae unu mucadore de seda annodadu in su gatzile; sa conca imbetzes est cuguzada dae unu belu brodadu e dae unu capeddu nieddu tzilìndricu chi at sustituidu sa berrita ruja, prus antiga meda. Su cojetu, una casta de gropete longu sena mànigas e serradu cun butones de prata, chi falat finas a sos ghenugros, cuguzat su restu de su bestire.
Àteros mamentos de sa festa chi antibitzant sa cursa a s'isteddu sunt s'isfilada de sos costùmenes, cun sos tumbarinos e sos trumbiteris, e sa beneditzione de sa zente, fata dae su cumponidori cun unu màtzulu de violetas infustas de aba; su màtzulu est cramadu sa pipia de maju.
Sa Sartiglia tenet orìzines antigas meda. Paret chi siat istada introduida in Otzidente dae sos Crotziados intre su 1118 e su 1200, cando chi in Aristanis podet esser datada a inghìriu de sa medade de su sec. XIII. In sa festa aristanesa elementos de sa traditzione sarda, che a su ritu de sa fecundidade espressadu dae s'isteddu, sa mustra de s'abilidade a caddu e sa caratza de su componidori, si miscrant a elementos ispannolos, che a unas cantas partes de su bestire e, mescamente, su nùmene de sa festa chi benit dae s'ispannolu "sortija", derivadu dae su latinu "sorticula" diminutivu de "sors" chi cheret narrer sorte, fortzuna. Finas su nùmene de su capu de sa festa, su componidori, derivat dae s'ispannolu "componedor" chi fiat su mastru de campu, figura militare tìpica de sa sortija ispannola.


text:
Orazio Maugeri (sax alto), Fabrizio Cassarà e Fabiano Petrullo (sax tenore), Michele Mazzola (sax baritono), Alessandro Presti, Giacomo Tantillo e Aldo Oliveri (trombe), Salvatore Nania (trombone), Valerio Rizzo (pianoforte), Davide Inguaggiato (contrabbasso), Gaetano Presti, (batteria).
L’orchestra ha esordito in occasione del Palermo Jazz Festival 2017 avvalendosi della collaborazione di Special Guest come il batterista Roberto Gatto e il chitarrista Michael Valeanu.
Per info e prenotazioni: 346 62 09 451


text:
Columbidae
Sa famìlia de is columbus (columbidae, Illiger 1811) est dividia in prus de 300 spetzias, 5 subfamìlias, e 42 generes.
B'est su columbu areste, chi vivet in sas campagnas, in sos buscos, e mandigat semenes. B'est su columbu masedu, chi vivet in tzitade. S'inde ident subra sas domos, subra campaniles, crejas, turres. S'ind 'ident medas in sas piattas cando lis dana a mandigare. Faghet su nidu in totue. Sa femina faghet duos osos e los ciocchit. Su colore de sas pumas est variu: iscuru, colore 'e chijina, biancu, cun una istriscia bianca chi inghiriat totu su puzone, alas nieddas e conca niedda. Su tuju de custos est colore 'e brunzu cun isfumaduras de 'irde.


text:
Interpol (cumpressu musicale)
Artìculu in LSC
Is Interpol sunt unu cumpressu musicale rock americanu nàschidu in su 1997 in New York.
Sa mermadura originale fiat cumponida de: Paul Banks (boghe, ghitarra), Daniel Kessler (ghitarra, boghe), Carlos Dengler (bassu, tastieras) e Greg Drudy (tumbarinos). Drudy at lassadu in su 2000 e Sam Fogarino at pigadu su logu suo. In su 2010, cun s'agabu de sa registradura de s'album de bator fintzas Dengler at lassadu pro sighire unu progetu propiu.
Is Interpol, cun ateros nòmenes apretziados comente The Strokes, Longwave, The National e Stellastarr, faghent parte de cussos cumpressos de sa ròdia musicale indie de New York chi si sunt distinghidos pro nde torrare a pesare interessiu pro su genere post-punk a primìtziu de sos annos 2000.
S'album de inghitzu, Turn on the Bright Lights, a sa bessida in su 2002 at tentu is mègius bàntidos de sa critica. Is traballos a sighire no ant mai arretzidu matessi apretziamentu ma nde ant fatu crèschere sa fama.
S'album a bènnere El Pintor diat depere bessire in su cabudanne de su 2014.
Istòria[modìfica | modìfica su còdighe de orìgine]
A s'inghitzu cumponidu iscetis de Kessler e Drudy, su cumpressu si faghet unu nòmene cun s'intrada de Sam Fogarino in logu de Greg Drudy, de Dengler e de su cantadore Paul Banks.
Partent pro su primu tour in su 2001, ma su primu album, Turn On the Bright Lights, bessit in su 2002. De tando is Interpol diventant famados intra is ròdias Indie.
Su segundu album, Antics, est de su 2004 e sighet a unu tour chi at tentu durada pro totu su 2003. Su cumpressu cumponet fintzas sa colonna sonora pro sa serie de telebisura Six Feet Under.
S'album de tres, Our Love to Admire, est de su 2007. Est su primu traballu issoro impare una una major discografica, sa Capital Records, e su primu a no èssere totu produidu de issos..
In su cabudanne 2010 bessit s'album de bator, Interpol, ma in antis est giai pubricadu in internet su primu single isceberadu: Lights. Est s'ùrtimu album cun Dengler, chi teniat giai bidea de triballare in àteros progetos.
Su 5 de làmpadas 2014, is Interpol daent nova de sa bessida de s'album de chimbe, El Pintor, chi at a bessire su 9 de cabudanne 2014.
Discografia[modìfica | modìfica su còdighe de orìgine]
Àlbumes[modìfica | modìfica su còdighe de orìgine]
- Turn on the Bright Lights (2002)
- Antics (2004)
- Our Love to Admire (2007)
- Interpol (2010)
- El Pintor (2014)
- Marauder (2018)


text:
Accueil > Les auteurs > MERCÈ RODOREDA
MERCÈ RODOREDA
Mercè Rodoreda (Bartzellona, 10 de santugaine de su 1908- Girona, 13 de abrite de su 1983) est de seguru s’iscritora catalana prus connota, Prèmiu de Onore de sas "Lletres Catalanes" de su 1980. Sas òperas suas sunt publicadas in prus de 27 limbas. A s’època de sa Gherra Tzivile Ispagnola, Rodoreda collàborat cun su Cumissariadu de propaganda de sa Generalitat. In su 1939 si nch’andat a Frantza, esiliada. Cumintzada sa Segunda Gherra Mundiale, moet a Isvitzera, in ue, in Ginevra, iscriet s’òpera sua prus famada, La plaça del diamant (1962), su romanzu prus importante de sa narrativa catalana de pustis sa gherra.


text:
Su 20 de santandria, in su Cafè Lioteràriu, a probe de su Tzìrculu Nàuticu de Arbatassa, a ora de is 17.00, presentada de s’ùrtima fatiga literària de Giuseppina Carta, “Storie per fantasticare”. “Storie per Fantasticare”, imprentadu de sa domo Editora
Su 20 de santandria, in su Cafè Lioteràriu, a probe de su Tzìrculu Nàuticu de Arbatassa, a ora de is 17.00, presentada de s’ùrtima fatiga literària de Giuseppina Carta, “Storie per fantasticare”.
“Storie per Fantasticare”, imprentadu de sa domo Editora Pluriversum, é s’ùrtima òpera literària de Giuseppina Carta, unu libru fatu a posta pro s’infàntzia.
Sos letores giòvanos s’ant a lassare atzapare de sas chimbe istòrias contadas in su nou libru de Giuseppina Carta “Storie per Fantasticare” chi tenent comente protagonistas Istante e su catedu Cica. In ogni istòria ant a adobiare amigos noos e s’ant a ispassiare a lèghere o a ascurtare sas aventuras issoro. Ant a imparare a amare e respetare sa natura e ant a iscobèrrere peri su balore de su tempus e de sa libertade. Ma prus che totu ant a cummprèndere comente est importante su rispetu de totus, siat umanos, siat animales. Tra is personàgios chi Cica e Istante ant a obiare podimus remonare a s’abe Mirtilla, sos delfinos Seader e Azzurra cun Ìcaru e Zoe e medas àteros chi ant a acumpangiare sos letores giòvanos in sa letura de custu libru ispantosu.
Giuseppina Carta, est nàschida e pàschida in Ardaule, una bella biddighedda de sa provìntzia de Aristanis, ma a su presente est residente in Thiniscole. Finas a immoe at publicadu giai tres libros de poesias: “E’ gratuito sognare” (2015), “Amore a piene mani” (2017), ambos imprentados de N.O.S.M; in su 2020 at publicadu “A piedi nudi sull’erba” Kubera Edizioni; mentras in su 2019, paris cun unas àteras chimbe autoras sardas, cun 15 poesias at contribuidu a sa realizatzione de s’antologia ” Il profumo rosa degli asfodeli” Kimerik Edizioni. Collàborat cun Radio Obia Web Note, cun una rubrica tutta sua a titolo “Guida alla lettura”, a inntro de sa cale allegat de libros imprentados e intervistat sos autores.
“Progetu finantziadu cun s’Avisu Pùblicu IMPRENTAS annualidade 2021-2022”
© RIPRODUZIONE RISERVATA
In una publitzidade de sa famada abba fitzante San Pellegrino presentada dae s’atore americanu Tucci, protagonistas is malloreddus sardos
In una publitzidade de sa famada abba fitzante San Pellegrino presentada dae s’atore americanu Tucci, protagonistas is malloreddus sardos. In su vìdeu Stanley presentat unu e su famadu semu de abba minerale naturale fritzante S.Pellegrino, ant creadu una sèrie de retzetas noas a nùmene “Taste of Tucci”.
Su famadu atore e regista istadunidensa, Stanley Tucci, cunsideradu unu de sos mègius artistas eclèticos de Hollywood, at presentadu una retzeta noa acanta is malloreddus sunt is protagonistas. Una bella publitzidade gratis pro sa Sardigna e pro is produtos suos.
In sa publitzidade Tucci tzèlebrat comente semper is orìgines italianas suas e sa passione manna sua pro sa coghina (at firmadu fintzas unos cantos libros de retzetas). S’annu coladu at fintzas ideadu e conduisu unu programma televisivu dedicadu a sa coghina italiana, andadu in unuda in is Istados Unidos a su cumintzu de s’annu chi at otentu una resessida manna meda a tretu de induire sa CNN a pònnere in cantiere una segunda istajone.
Ma in custas dies coladas, s’atore americanu at presentadu in su contu cosa sua de Instagram unu de is pratos de isfestas: “Malloreddus con Salsiccia e Broccolini.
Sa retzeta si pòdere bìdere in unu vìdeu de su profilu suo, acanta at iscritu “Màndigu festivu acopiadu a una bibita fritzante e cumpangia òtima! Sunt custas cosas chi rendet is vacàntzias gasi ispetziales in domo nostra”
Stanley Tucci, mancari sa fama sua est un’òmine garbosu, disponìbile, cumpetente e apassionadu meda de coghina italiana. In sos Istados Unidos sa trasmissione est istada bida dae milliones de persones, a cales si nd’ant a agiùnghere medas àteros cun sa missa in direta subra de su canale International. Pro sa Sardigna custa publitzidade est unu palcoscènicu istraordinàriu pro fàghere connòschere a su pùblicu internatzionale su bellu e su bonu de s’ìsula nostra”.
“Progetu finantziadu cun s’Avisu Pùblicu IMPRENTAS annualidade 2021-2022”
© RIPRODUZIONE RISERVATA


text:
– de Salvatore Serra – In su 1948, cun s’aprovatzione de s’Istatutu Ispetziale de autonomia, est agabbada sa “fusione perfeta” de sa Sardigna cun s’Istadu italianu. In àtera paràulas, pro…
Category: Istòria e Filosofia
1847, una fusione dannàrgia pro sa Sardigna
– de Salvatore Serra – In su 1847 est cumintzada sa “fusione perfeta” de sa Sardigna cun sos Istados de terra firma. Custu cheret nàrrere chi nch’ant bogadu istitutos istatuales…
Sos Istamentos, parlamentu antigu de Sardigna.
– de Salvatore Serra – Sos Istamentos (ispagnolu, Estamentos; italianu, Stamenti) fiat su nùmene de su Parlamentu de su Rennu de Sardigna, formadu dae sos rapresentantes de tres categorias diferentes:…
Muru de Berlinu, aterunu anniversàriu
Su 9 de santandria de su 1989 sos berlinesos de s’Est aiant tentu pro sa prima borta dae su 1961 sa possibilidade de bìdere sa parte otzidentale de sa tzitade…


text:
5G
Ativistas Anti-5G pigant gàbbias de Faraday e a pustis si nde chèsciant
Est faghende su giru de su Web in custas dies sa noa de is ativistas Anti-5G chi ant pigadu una gàbbia de Faraday pro blocare is undas eletromannièticas de s'incamminadore de retze (router) e a pustis si nde sunt chesciados pro ite ca sa retze WiFi no funtzionaiat prus.
Non si cumprendet bene ite nc'intrent custos dispositivos domèsticos cun su 5G: podet èssere chi, a su sòlitu, is prus pagu espertos confundant su 5G de sa telefonia mòbile cun is retzes WiFi a 5Ghz, duas cosas de s'in totu diferentes. Craru chi una gàbbia de Faraday progetada pro blocare is undas a 5Ghz at a blocare s'arretza WiFi (tantu balet a dd'istudare) e comente e chi siat non serbit a nudda contras a su 5G.
De ogetos che custu si nd'agatant medas in Amazon e a nàrrere sa beridade no est sa primu borta chi nd'intendemus chistionare, giai chi carchi borta agatamus fintzas in is potecarias cussos "còrgios" pro telefoneddos chi diant a dèpere blocare is undas.
Bendent dispositivos anti-5G ma sunt isceti craes USB
Sa BBC at publicadu sa noa de s'imbìstigu de sa politzia de Londra a pitzus de unu grupu chi est bendende unu dispositivu, su 5GBioShield, chi "Pro mèdiu de unu protzessu de tzàntzigu cuànticu abalantzat e re-armonizat is frecuèntzias istrumbulladoras chi benent de s'impestadura elètrica ingendrada dae dispositivos comente elaboradores mòbiles, telèfonos sena filos, wi-fi, tauleddas, etzètera".


text:
Terremotu
campidanesu · LSC · nugoresu
In sa zeofìsiga, sos terremotos (dae su latinu “terrae motus”, est a narrer “movimentu de sa terra”), narados finas sismos o trèmidas tellùrigas (dae su latinu “Tellus”, diosa romana de sa Terra), sunt bivraduras o ossilladuras repentes, lestras e prus o mancu poderosas, de sa crosta terrenca, provocadas dae s’iscostiamentu repente de una massa rocosa in su sutasolu.
S’iscostiamentu naradu est zeneradu dae sas fortzas de creze tetòniga, chi assionant in manera costante in intro de sa crosta terrenca provochende s’ispossiamentu de enerzia in unu puntu internu de sa Terra naradu ipotzentru; moende dae sa fratura chi s’est formada, una filera de undas elàstigas, numenadas “undas sìsmigas”, si propagant a totu sas dereturas dae s’ipotzentru, zenerende su fenòmenu chi si notat in sa superfìtzie; su logu de sa superfìtzie terrenca postu in sa bertigale de s’ipotzentru si narat epitzentru e, in modo zenerale, est su prus pertocadu dae su fenòmenu. S’arrampu de sa zeofìsiga ch’istùdiat custos fenòmenos est sa sismolozia.
Sas istrussiones bàsigas in casu de terremotu sunt sas sighidoras:
- mantenzat su sussegu;
- s’arrimet a suta de una mesa pro èvitare de esser còrfidu dae ozetos e fratamaza (amentet chi sos terremotos non sunt bastante isprosivos pro frumbulare sos ozetos a foras de sos parastazos, los faghent petzi ruer a inghìriu);
- no impreet sas iscalas: sunt s’istrutura prus bidrina de sa domo;
- no impreet s’assensore: si diat poder brocare pro farta de eletritzidade;
- sigat petzi sas istrussiones de sa proteghidura tzivile e iscunfiet de sas noas no ufissiales;
- no impreet su telèfonu si no est netzessàriu astrintamente: si diat poder imbarare sos chi tenent bisonzu a beru.


text:
Indiana
Coordinadas: 39°56′N 86°13′W / 39.933333°N 86.216667°W
Artìculu in LSC
S'Indiana (/ɪndiˈænə/) est unu istadu de sos Istados Unidos de Amèrica chi s'agatat in sa regione de Otzidente Mèdiu e in sa de sos lagos mannos. Sa capitale e prus manna tzitade est Indianàpolis.
Su nomìngiu est "The Hoosier State." Hoosier est su nòmene cun chi sos americanos inditant sos bividores. S'etimologia non si connòschet.
Geografia[modìfica | modìfica su còdighe de orìgine]
In su norti-uestu tenet bessida in su lagu Michigan. Allàcanat in su norti cun su Michigan, in s'estu cun s'Ohio, in su sud cun su Kentucky e in s'uestu cun s'Illinois.
Est su de 38 prus istèrridos e su de 16 prus populados istados intre sos 50 istados aunidos.
Istòria[modìfica | modìfica su còdighe de orìgine]
Su territòriu de s'Indiana fiat bìvidu de pòpulos indianos algonchinos in antis de sa colonizatzione europea. Sos primos isproradores sunt istados sos frantzesos, chi dd'aiant tzedidu a sos inglesos in su 1763. De su 1783 fiat passadu a sos USA, chi nde faghiant parte de su Territòriu de Norti-Uestu.
Sa zona de norti fiat ocupada de gentes de sa Noa Inghilterra e de su New York, sa de mesu de gentes chi beniant de sa regione de Atlànticu Mèdiu e de s'Ohio, antamas sa meridionale de gentes chi beniant de sos istados de Sud, mascamente de Kentucky e Tennessee.
Est istadu ammìtidu in s'Unione s'11 de nadale 1816. Fiat su de 19 a b'intrare.
Economia[modìfica | modìfica su còdighe de orìgine]
S'economia de s'Indiana s'apoderat traditzionalmente subra su cultibu de trigainde, ma fintzas s'indùstria est isvilupada.


text:
Bèrberos
Articulu in campidanesu
Is Bèrberus o, in sa lìngua insoru, Imazighen (singulari Amazigh, iat a bolli nai "òmini lìberu"), propriamenti funt is bividoris indìgenus de su Nordàfrica.
Po unas cantu arrexonis stòrigas e idealis oi custu nòmini inditat sceti is chi, in Nordàfrica, fueddant ancora sa lìngua bèrbera (tamazight).
Su nòmini bèrberu benit de su frantzesu berbère, chi benit de su fueddu arabu barbar, chi est capatzi chi bèngiat de su fueddu grego-romanu barbarus (chi inditàt chini no fueddàt su latinu o su gregu). Po esempru fait a ligi in Sallùstiu, in su Bellum Iugurthinum, chi sa lìngua de is Lìbius est una barbara lingua (cap. 18).


text:
1Volemus et ordinamus, cum ciò siat causa qui in sas coronas nostras de Loghu et ateras qui se tenent per nos ‹o› per issu armentagiu nostru multas boltas advenit que inter issos lieros que sunt in sas ditas coronas est adivisioni, discordia over differentia in su iuygare que faghint supra alcuno chertu, et desiderando nos qui ciascuna dessas terras nostras siant mantesidas et conservadas in iusticia et in raxone et pro efectu dessa dita divisione over discordia non perdat nen manquit alcuna raxone sua, ordinamus et bolemus qui, si in alcuna dessas ditas coronas pervengiat alcunu chertu qu’esseret grosso et dubitosu, de su quali sos lieros dessa dita corona esserent partidos et divisidos /17r/ in su iuigari issoro, qui in cusso casu su armentargiu nostru de Loghu over atero officiali nostru, qu’est assu presenti o ch’at essere per inantes, sia tenudo, dessu chertu et dessu iuighamentu c’ant faghire sos ditos lieros supra su dictu chertu, de avire·nde consigiu cum sos savios dessa corte nostra et cum alcunos dessos lieros de sa corona qui pargiant sufficientes ad elect‹i›one dessu ditu armentargiu over officiali c’at reer sa corona. 2Et icussu qui pro issos o per ipsa maiore parti dessos s’at deliberari de raxione siat de faghire dessu dito chertu, su armentargiu over officiali nostru fazat leer et publicare in sa predicta corona in presentia de ambas partis pro sentencia diffinitiva et mandit ad executione, si appellado non est infra tempus legittimus de dies deghi comenti comandat sa lege, non infirmando però sa Carta de Loghu.
77.R. dubitosos] dnbitosos
77.1. per nos ‹o› per issu armentagiu nostru] per nos per issu armentagiu nostru
77.1. conservadas] observadas
77.1. pro efectu] pro defectu
77.1. partidos] perdidos
77.1. elect‹i›one] electone
77.2. corona] carta
77.2. infirmando] informando


text:
Carrela Fara
Carrela chi oe si agatat in ''Benepadru ‘e josso'' e antigamente si naraiat ''Carrela Turca''.
In s'annu 1872 faghiat parte de sa ''Frazione Quartieri Marghine''
In ''carrela Turca'' agatamos pessonas rezistradas dae s'annu 1872 e finzas a s'annu1896, e in ''Carrela Fara'' incominzan a registrare dae s'annu 1883.
Bisonzat 'e tenner contu chi ''Carrela Fara'' esistiat finzas a pagu tempus faghet finzas in sa zona 'e Muntonarzu, ma chi oe est titulada ''Carrela Matteotti''.
Carrela Fara ha pigau su nomen dae s'istoricu Giovanni Francesco Fara (1549-1591), fizu de unu notariu tattaresu. Prima est'istau archipedrita in sa cattedrale de Tattari e poi piscamu 'e Osa in su 1591 e d'est mortu in Sassari su matessi annu. At istudiau in s'universidade 'e Bologna.


text:
Cornelius Čukovskij
Obitus: 28 Octobris 1969; Moscua
Patria: Imperium Russicum, Unio Sovietica
Nomen nativum: Hиkoлaй BacилbeBич KopHeйчykoB
Officium
Familia
Proles: Lydia Chukovskaya, Nikolai Chukovsky, Maria Chukovskaya
Memoria
Sepultura: Peredelkino Cemetery
Cornelius Ioannis filius[1] Čukovskij (Russice KopHeй ИBaHoBич ЧykoBckий, tr. Kornej Ivanovič Čukovskij), Petropoli natus Nicolaus Basilii filius[1] Kornejčukov (Russice Hиkoлaй BacилbeBич KopHeйчykoB, tr. Nikolaj Vasil'evič Kornejčukov) die 19 Martii[2] 1882, Moscuae mortuus die 28 Octobris 1969, fuit poeta, criticus, diurnarius, traductor Russicus et Sovieticus.
Tempore Imperii Russici ut diurnarius et dein etiam ut criticus litterarius favebat operi. In Unione Sovietica enim auctor clarissimus litterarum puerilium factus est, qui poemata multa atque narrationes prosaicas nonnullas pro impubibus creavit aut ex Anglico Russice vertit. Praeterea, libros de educatione impubium et arte textus vertendi scripsit. Etiam est auctor nonnullorum librorum memoriarum.
Nota[recensere | fontem recensere]
- ↑ 1.0 1.1 Filius spurius fuit Emmanuelis Salomonis filii Levenson et famulae familiae eius Catharinae Iosephi filiae Kornejčukovae.
- ↑ Calendario Iuliano, scilicet 31 Martii Gregoriano.


text:
In sa bidha de is Moratti. Sarrocu-Itàlia de Giòrgiu Meletti
IN SA BIDHA DE IS MORATTI. SARROCU-ITÀLLIA, UN’ISTÒRIA DE NORMALIDADI DE SU CAPITALISMU COLUNIALI
de Giòrgiu Meletti, Editzionis Craraslìteras, Cabudanni 2010, Milanu
Innoi in custas pàginis si spricat mellus sa "perfomance".
Pàgini 136
“Bandat de sei ca su graiori, de sa morti ndr, de is tres trabballadoris sardus in su mercau de is noas est cudhu chi est. Fessint stètius disterraus extracumunidàrius, sa noa fiat stètia prus spedhiosa, prus guvernàbbili, ndi podiat fintzas bessiri unu cumbidu in d-unu «talk show» in primu meria. Ma is sardus...
Sa Cgil, chi costumàt a ndi bogai cumunicaus de prenta fintzas po si fàiri sciri de s’atòbiu de su «leader» cosa sua a su programu de telebisioni “Ballarò” no smusciat.
Est totu sa Cgil natzionalli chi no smùsciat: no unu cumunicau, unu telegramu, unu mesu fuedhu po is tres mortus de Sarrocu. In custu citiri si ligit totu sa debbilesa de su sindicau itallianu”.
Pàgini 158
In su celu de Sarrocu:
“Sa Saras at scapiau 6 millionis de tonelladas de anidridi crabonaxa,
1330 tonelladas de òssidu de crabonaxu,
4150 tonelladas de òssidu de asotu,
7390 tonelladas de anidridi tzrufurosa,
1740 chillus de nikelu,
25 chillus de arsènigu,
372 chillus de gromu,
17 tonelladas de binzeni,
16 chillus de càdimu,
223 tonelladas de PM10,
est a narri su partìgulau fini. Si fuedhat de bruvuras cun arrullonis de mannàrias asuta de 10 micron, s’unu centesimu de millimetru, e po custu arrespiràbbilis. Si suspint chentza de si nd’acatai, e is arrullonedhus prus piticus bandant a s’arrimai deretus in is prumonis”.
Tantis pigaus de: “European Polluant and Transfer Register”, annu 2007.
Pàgini 193
“De custu est afartada sa crassi dirigenti in su mericedhu de su 26 de Màju, sa dia de is tres mortus in s’arrafineria, che totu is àtaras dias: de frimai is arrancus de su tempus passau. Unu de is pistighinzus prus mannus de su capitalismu coluniali: gorangiai tempus e acuai su passau intamis de progetai su benidori”.
Pàgini 201
Tres dias ainnantis primu de s’acuntèssiu, in su mericedhu de Sàbudu 23 de Màju, unu trabballadori meda spertu de sa Saras est brintau in su giassu de “Scida Sarrocu” po pistai is lìteras, cun s’arràbiu craru e cun is fitianas allobas in prus, ca funt s’arretronu de is sentidus de is sardus, sa chèscia de issu etotu.
Pàgini 203
“Apustis de èssiri brintada in sa Bussa[in su 2006] eus bistu s’atrivimentu smasciai po sa siguresa a is tantis su de goràngiu”.
Fuedhus de unu trabballadori de sa Saras e delegau de su sindicau.
Pàgini 210
“Po dònnia francu de stipèndiu lìmpiu lassau in Sardìnnia, is Moratti ndi pinnigant tres de godàngiu a Milanu. E is salarxus ca pigant is trabballadoris po mori de is Moratti funt sa de tres partis de su tanti de stipèndius ca s’Inter pagat a is giogadoris cosa sua”.
Pàgini 235
Gràtzias a is sorris de mei Arroberta e Anna e a is fradis de mei Gabrieli e Càralu: is pàginis innui si cumprendit ca sa Sardìnnia est domu nosta dhas eus scritas imparis. E gràtzias, po acabbai e pruschetotu, a babbu nàsciu cuntinentali e diventau sardu.
Artìgulu pigau de s'arretza: Emigrati sardi
francudefabiis


text:
Hispaniola
Coordinadas: 19°N 71°W / 19°N 71°W
Artìculu in LSC
Hispaniola (in ispagnolu: La Española; in frantzesu: Hispaniola; in taíno: Ayiti) est una ìsula caraìbica, parte de is Antillas majores. Est sa segunda ìsula prus manna de is Caràibes a fatu de Cuba, sa de 22 in su mundu e sa de 10 prus populadas.
Tenet istèrrida de 76.192 km2 e populatzione totale de unos 21,396,000, partzidos intre is duos istados de Repùblica Dominicana, chi òcupat 44.445 km2 de su territòriu isulanu, e Haiti chi nd'òcupat petzi 27.750 km2.
Hispaniola est su logu in ue fiant fundadas is primas cussòrgias europeas fundadas dae Cristolu Columbu in is viàgios de su 1492-1943.


text:
abborrèschere, abborrèsci , vrb: abborrèsciri, abborrèssere, abborressi, abborrèssiri, abburrèschere, abburrèsciri Definizione arrefudare coment'e cosa chi no praghet, chi faet a gana lègia; si narat fintzes in su sensu de fàere su fatzimannu, s’isfaciu, aprofitandho de calecuna cosa / dèu abborrèsciu, abburrèsciu (ab-bor-rè-sciu, ab-bur-rè-sciu), pps. abborrésciu, abburrésciu (ab-bor-ré-sci-u, ab-bur-ré-sci-u) Sinonimi e contrari afeai, aschiai, ghelestiare, grisai 1, ispucire / abburrire Frasi canno beniat su tempus de sas frútoras, sos cusinos si ghetaiant a ne mannicare chene frenu, finas de las abburrèschere 2. in domu fiat regulau, ma innòi at cumentzau a s'abburrèsciri de binu Etimo spn., ctl. aborrexer Traduzioni Francese abhorrer Inglese to abhor Spagnolo aborrecer Italiano aborrire, abominare Tedesco verabscheuen.
abburríre , vrb Definizione currúmpere, fàere ischifu de cundhuta, su si giare a fàere male; refudare coment'e cosa chi faet ischifu, che cosa chi est o chi si credet male; ibregungire, fàere a bregúngia Sinonimi e contrari abborrèschere Frasi cussa fémina si est abburrida, ndh'at aprofitadu ca no bi est su maridu ◊ no mi abburro s'onore in sos ingannos 2. pro totu custas sa vida est recreu abburrendhe patimentos e fastizos ◊ abburro sos pecados mios a totu intentu ◊ Deus abburrit sas ideas malas Etimo itl. Traduzioni Francese abhorrer Inglese to loathe Spagnolo aborrecer Italiano aborrire Tedesco verabscheuen.
ischifàre , vrb: ischivai, ischivare, schivai Definizione àere ischifu, àscamu, grisare Sinonimi e contrari aschiare, grisai 1, ischifire, ispucire Frasi s'avaru vivet comente vivet su mannale: totus l'ischivant, niunu l'at caru, si morit, allegria zenerale! Etimo itl. schivare Traduzioni Francese éprouver du dégoût, abhorrer Inglese to loathe Spagnolo disgustar, repugnar Italiano schifare, aborrire Tedesco verschmähen, verabscheuen.
ispucíre , vrb: isputzire Definizione pigare a disprétziu, coment'e cosa lègia, mala, de fuliare, coment'e candho de una cosa si narat Puci! grisandhodha e, po cussu, pònnere o lassare a una parte, arrefudare Sinonimi e contrari abborrèschere, ilbantare, ilzenzare, irdinzare, ispresciare, isputzare, isvenzare, menispresiare, putzinai / aorare, assolae | ctr. piàchere, stimai Frasi fit gai fea chi finas unu buvone l'aiat ispucida ◊ sa zente sardignola isputzit su faedhu de sos ajajos e leat bona iscola de lorodhos anzenos e ammajos (P.Casu)◊ su frutu de sa cariasa no l'isputzit neunu ◊ ispucit sa cosa chena mancu l'assazare Etimo srd. Traduzioni Francese éprouver du dégoût, vilipender, abominer Inglese to loathe, to vilify Spagnolo aborrecer, despreciar Italiano schifare, vilipèndere, abominare Tedesco verachten, verabscheuen.